Бош прокуратура Солиқ ва Божхона қўмиталарида текширув бошлади – Озодлик\nБош мақола | 02/12/2018 7:35 PM 29775 марта ўқилди\nШОШИЛИНЧ: Бош прокуратура терговчилари Солиқ ва Божхона қўмиталарида текширув бошлади\nУнинг айтишича, бино атрофига бир нечта енгил ва ҳарбий аскарларни ташишда ишлатиладиган юк машиналари жойлаштирилган.\n“31 январ куни Миллий хавфсизлик хизматининг қудратли раҳбари Рустам Иноятов лавозимидан четлаштирилгач, унинг қудаси Солиқ қумитаси раиси Ботир Парпиев узра қора булутлар пайдо бўлди,” деди текширувлар ҳақида биринчи бўлиб хабар тарқатган журналист Сергей Ежков.\nЎзининг махфий манбаларига таянган ҳолда хабар тарқатган “Узметроном” сайти дастлаб 20 кишидан иборат “терговчилар десанти” 65 кишига етгани ҳақида ёзди.\n2017 йил август ойида Президент Мирзиёв қарори билан минглаб солиқчи ишдан бўшатилганди.\nОзодликнинг бу идорадаги манбасига кўра, текширув натижасида Божхона қумитаси молия вазирлигига ўтади, деган гап-сўзлар болалаган.\n“Шу боис тизимда кўп йиллар хизмат қилган ходимлар нафақага чикиш ҳаракатида. Бугунгача тахминан 266 та ходим уз хоҳиши билан ишдан бўшашни сўраб ариза ёзган. Қумита марказий аппаратида кискартириш ишлари олиб борилмоқда,” дея маълум қилди Божхона ходими.\nЖурналист Сергей Ежковга кўра, Ўзбекистон раҳбариятида, ҳақиқатан ҳам, худди Японияда мавжуд тизимга ўхшаш Божхона ва Солиқ қумиталарини Молия вазирлиги тасарруфига ўтказиш ғояси мавжудлигини айтди.\nПрезидент Мирзиёев прокуратура иш услубини “яроқсиз” деб атади\nОзодлик” радиоси: “Каримов мамлакатни тозалашни ПОРАкуратурадан бошлади”\n“Диний маҳбусларнинг уйларига телеграммалар кела бошлади” – Озодлик\nМирзиёев комиссияси ЎзТВ ислоҳоти бўйича онлайн-сўров бошлади – “Озодлик”\nОзодлик видеоси ортидан аёлнинг сочини юлган миршаб тергов бера бошлади\nБожхона Давлат Қўмитасига янги раҳбар тайинланди…\nБожхона қўмитаси раиси Тоҳирий ишдан олинди\nСолиқчилар «Билайн -Ўзбекистон»да текширув бошлашди\nПарпиевни соликчилари хатто мардикор бозорига хам куллари етганди.\nЭнди узимизга УХШАШ оддий одамларга айланишади .\nЛекин парпиевчилар камалиши керак.\nМардикорларни куйинг хатто бу аклли соликчилар кучадаги тиланаётган кузи ожиз кишиларга хам дук уришни бошлашган эди.


14:44 / 10.08.2017\nИстиқлолга эришганимиздан кейин юртимизнинг кўплаб жойларида бир пайтлар даҳрий коммунистлар томонидан ёпиб қўйилган масжидлар чиройли таъмирланиб, қайтадан очилди. Кўп жойларда янгидан масжидлар қурилди.\nҚувонарлиси, бу жараён ҳанузгача давом этмоқда. Юртимизнинг турли жойларида янги масжидлар қурилиб, юртимиз мусулмонлари ихтиёрига топширилмоқда. Ана шундай янги ва замонавий усулда қурилаётган масжидлардан бири Ургут шаҳрида барпо этилмоқда.\nҲозирги кунда қурилиш ишлари жадаллик билан давом этмоқда. Маълумотларга қараганда, бу масжид тегишли ташкилотлардан рухсат олган ҳолда аҳоли томонидан ҳашар йўли билан бунёд этилмоқда.\nҚурилиш ишларига туман бош имом хатиби мулла Шоди Ҳақбердиев домла бош-қош бўлмоқда. Масжид 55 метрга 45 метр ўлчамда қад ростламоқда. Унинг тўрт тарафида минора қад ростлайди ва минораларнинг баландлиги 40 метр бўлади.\nМасжид хонақоҳи гумбаз шаклида ёпилади ва гумбаз айланасининг диаметри 18 метрни ташкил этади. Гумбазнинг баландлиги эса 30 метр бўлади. Масжидга ёндош ҳудудда йирик автотураргоҳ ҳам барпо этилади.\nЯнги масжид шу йилнинг сўнгига қадар очилиши мўлжалланган.


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ... (2013-18-г)\nСЎРАГАН ЭДИНГИЗ... (2013-18-г)\nСавол: Ҳурматли муфтий ҳазратлари! Намоз ўқиётган пайтимиз чироқ ўчди. Намозни тугатгач, шу ердагилардан бири қайта ўқинглар, намозларинг дуруст бўлмади. Қоронғида намоз ўқиш мумкин эмас, деди. Шу тўғрими?\nЖавоб: “Унс” китобида ёзилади, агарчи ойнинг ёруғи тушиб турган бўлса ҳам, фарз намозларни қоронғида ўқиш макруҳдир. Суннат ва нафл намозларни қоронғида ўқиш макруҳ эмас, дейилган (“Маслакул муттақин”).\nНамозда бирон макруҳ содир бўлса, намоз бўлмайди, дейиш хатодир. Чунки намозни бузувчи амаллардан бирига йўл қўйилган пайтда ёки фарзлардан бири қолдирилган тақдирда, намоз дуруст бўлмайди. Макруҳ билан ҳам намоз адо этилган бўлади.\nСавол: Тақсир, қуёш иссиғида илиган сув билан таҳорат қилиш мумкин эмасми?\nЖавоб: Ҳанафий мазҳабида қуёш нурида илиган сувда таҳорат олишнинг карохати йўқ.\nИмом Шофиъий, Имом Молик ва Имом Аҳмад (раҳматуллоҳи алайҳим) наздларида қуёш тафтида иситилган сувларда таҳорат қилиш, тиббий жиҳатдан, макруҳдир. Чунки бундай сув қон айланиш системасини бузувчи омиллардан, песлик касалини келтириб чиқариши мумкин, дейишиб, Пайғамбаримизнинг (алайҳиссалом) Ойша онамизга (розияллоҳу анҳу): “Эй Ҳумайро, бундай қилманглар! Чунки қуёш нурида исиган сув песлик касалини келтириб чиқаради”, деганларини далил қилишади.\nИбн Ҳажар ва Ромли “Минҳож” китобида: Қуёш нурида илиган сув билан таҳорат олиш шаръан “макруҳи танзиҳий”, яъни енгил макруҳдир, дейишган.\n1780 марта ўқилган.


03 июн 2020, Тошкент вақти: 01:41\nБугун Андижон хунрезлигининг 11 йиллиги хотирланмоқда. Халқаро ташкилотлар эълон қилган баёнотларда жаҳон ҳамжамияти 11 йил аввалги қатлиом учун Ўзбекистонни жавобгарликка тортишга чақирилади. Ҳуқуқ фаоллари 13 май воқеалари ортидан Ўзбекистон ҳукумати бошлаган репрессиялар ҳамон авж олишда давом этаётганини айтишади. 2005 йил 13 май куни Андижон шаҳрида асосан қуролсиз намойишчиларнинг ҳукумат қўшинлари томонидан ўққа тутилиши оқибатида расмий маълумотларга кўра, 187 одам ҳалок бўлган. Норасмий манбалар ўлдирилганлар сони 500дан 1500 нафаргача эканини айтишади.\nАҚШнинг Тошкентдаги элчихонаси ҳам 13 май куни 11 йил аввал Андижонда рўй берган воқеаларни хотирлаб, “фожиа пайтида ва унинг оқибатида азият чекканларга чин юракдан ҳамдардлик” билдирди. Қўшма Штатлар тинчлик ва барқарорликнинг энг тўғри воситаси сифатида ўзаро тотувлик, барча фуқаролар ҳуқуқларига нисбатан масъулият ва ҳурмат билдирилишини мунтазам равишда рағбатлантиради, дейилади қисқа баёнотда.\nАҚШдан бошқа давлатлар элчихоналари Андижон воқеалари 11 йиллиги муносабати билан баёнот эълон қилгани йўқ. Айни пайтда халқаро ҳуқуқ ташкилотлари жаҳон ҳамжамияти, биринчи навбатда Ғарб давлатларини 2005 йил 13 май кунги воқеаларни унутмасликка чақирди.\nҚўшма Штатлар, Европа Иттифоқи ва бошқа халқаро сиёсат иштирокчилари Андижон қатлиомидан 11 йил ўтиб Ўзбекистон ҳукуматини жавобгарликка чақириши лозим, дейилади Ҳюман Райтс Уотч ташкилоти бугун эълон қилган баёнотда. Ташкилот 2005 йил 13 май куни Ўзбекистон ҳукумати қўшинлари асосан тинч аҳолидан иборат юзлаб намойишчини ўлдирганини ҳам эслатади ўз баёнотида.\n“Орадан 11 йил ўтиб, Андижондаги қатлиом ва унинг ортидан ҳукуматнинг ўзгача қарашнинг ҳар қандай шаклига қарши аёвсиз қатағони Ўзбекистондаги аянчли инсон ҳуқуқлари вазиятининг тимсолига айланган. Вашингтон, Европа Иттифоқи аъзолари ва бошқа давлатлар Ўзбекистон ҳукуматини қатлиом учун ҳали ҳам жавобгарликка тортгани йўқ, бу эса Тошкентнинг инсон ҳуқуқларини оёқ ости қилиш амалиётини одатий ҳолга айланишига ҳисса қўшди”, дея билдирди ҲРУнинг Марказий Осиё бўйича тадқиқотчиси Стив Свердлов.\nЖума куни Франция ва Норвегиядаги бир қатор ташкилотлар эълон қилган қўшма баёнотда ҳам 11 йил аввал рўй берган қонли воқеалар Ўзбекистон ҳукумати бугун ҳам давом эттираётган репрессиялар манбаси бўлиб қолаётгани таъкидланади. Марказий Осиёда Инсон ҳуқуқлари уюшмаси, Чегара билмас мухбирлар, Норвегия Ҳелсинки қўмитаси, Инсон ҳуқуқлари учун халқаро ҳамкорлик, Қийноқларни тугатиш бўйича насронийлар ҳаракати вакиллари номидан тарқатилган баёнотда 13 май исёни тўғрисида гапириш истагида бўлганлар Ўзбекистон ҳукумати таъқибларига дуч келаётганидан ташвиш билдирилади ва халқаро ҳамжамиятдан Тошкент ҳукумати инсон ҳуқуқлари вазиятини яхшилаш борасида босим ўтказиш талаб этилади.\nУшбу баёнот муаллифларидан бири Марказий Осиёда Инсон ҳуқуқлари уюшмаси раҳбари Надежда Отаева Озодлик билан суҳбатда Ўзбекистонда авж олиб бораётган қатағонларни тўхтатиш учун БМТ даражасида бу мамлакат бўйича махсус вакил тайинланиши лозим, дея билдирди:\n- Бу фожиа ҳеч қачон унутилмаслиги лозим, чунки оммавий қатлиом учун жавобгарлик муддати чекланмагандир. Орадан 11 йил ўтиб ҳам Ўзбекистон ҳукумати ҳақиқатни хаспўшлаш мақсадида қатлиом гувоҳларини таъқиб қилаётгани мамлакатдаги инсон ҳуқуқлари вазияти ёмонлашувига ҳисса қўшаётган асосий омиллардан биридир. Шунинг учун БМТ Инсон ҳуқуқлари кенгаши Ўзбекистондаги инсон ҳуқуқлари вазиятини мониторинг қилиш механизмини ишлаб чиқиши, бунинг учун Ўзбекистон бўйича махсус маърузачини тайинлаши жуда муҳимдир,- дейди Надежда Отаева.\n2005 йил 13 май куни Андижоннинг Бобур майдонида рўй берган воқеаларда, расмий маълумотларга кўра, 187 одам ҳалок бўлган. Лекин ҳуқуқ фаоллари берадиган норасмий рақамларга кўра, 500 нафардан 1500 нафаргача намойишчи ўлдирилгани тахмин этилган.\nНадежда Отаева бу рақамлар хунрезлик гувоҳлари кўрсатмаларига асосланган, дейди:\n- Ташкилотларимиз томонидан сўроқ қилинган Андижон воқеалари гувоҳлари ана шундай рақамларни келтиришади. Биласиз, 11 йил давомида бу ташкилотларнинг барчаси ўзларининг алоҳида мониторингини ўтказган ва бу борада БМТга ўз ҳисоботларини топширган. Бу ҳисоботлардан келиб чиқиб ана шу рақамлар, яъни ўлдирилганлар сони 500 нафардан 1500 нафаргачани ташкил этиши тахмин этилади. Бу ерда оммавий қирғин аломатлари борлиги аниқ. Лекин афсуски, аниқ рақамларни билиш учун мустақил халқаро тергов бошлашнинг имкони бугунги кунда йўқ,- дейди Францияда муҳожиратда яшаётган ҳуқуқ фаоли Надежда Отаева.\n2005 йил 13 май куни тонгда бир гуруҳ қуролланган кишилар Андижон шаҳридаги қамоқхонага бостириб киради. Улар Акрамий оқимига алоқадорлик айби билан қамоққа ташланган 23 нафар тадбиркорни озод қилишади ва ҳукуматга қарашли биноларни эгаллаб олишади. Кейинги кун давомида Андижоннинг марказий Бубор майдонига минглаб қуролсиз одамлар тўпланади. Улар ҳукуматдан ижтимоий адолат ўрнатилиши, иқтисодий муаммолар ҳал этилиши, сиёсий ислоҳотлар ўтказилишини талаб қилишади.\nКечга яқин ҳукумат қўшинлари Бобур майдонига элтувчи кўчаларни ҳарбий машиналар билан тўсиб қўяди ва намойишчиларга қарата палапартиш ўт очади.\nЮзлаб одамнинг қурбон бўлишига олиб келган воқеалар ортидан халқаро ҳамжамият Ўзбекистон ҳукумати ҳаракатларини қоралайди ҳамда АҚШ ва ЕИ Тошкентга нисбатан санкциялар жорий этади. Санкциялар олиб ташланиши учун қонли воқеалар юзасидан мустақил халқаро текширув ўтказиш талаби бажарилмаганига қарамасдан орадан бир неча йил ўтиб жазо чоралари бекор қилинади.\n2005 йил 13 май куни Бобур майдонидаги намойишчилардан 550 нафари қўшни Қирғизистонга қочиб ўтади ва кейинчалик АҚШдан тортиб Австралиягача дунёнинг турли давлатларидан бошпана олади.\nАндижон исёни ортидан юзлаб одам суд қилиниб, қамоққа ташланди. Уларнинг бир неча ўн нафари қамоқда қийноқлар оқибатида нобуд бўлди.\nЖорий йил январь ойида Озодлик манбалари Андижон исёнини қамоқдан туриб бошқаргани ва Акрамийлар оқими етакчиси, дея иддао қилинган Акрам Йўлдошев 2010 йилда сил касалидан ўлганини маълум қилишди.\n2005 йил 13 май воқеалари ортидан Ўзбекистонда бошланган қатағонда ўнлаб ҳуқуқ фаоли, мухолифатчи ва журналистлар турли айбловлар билан қамоққа ташланди.


Тошкентда йил бошидан бери неча киши ЙТҲларда ҳалок бўлгани айтилди | Qalampir.uz\nТошкентда йил бошидан бери неча киши ЙТҲларда ҳалок бўлгани айтилди\nЖамият\t11 Июль 2020 11:55 9970\n2020 йилнинг 1 январь кунидан 7 июлига қадар Тошкентда 320 та йўл-транспорт ҳодисаси рўй берган. Бу 2019 йилнинг шу даврига (466 та ЙТҲ) нисбатан 146 тага (31,3 фоиз) кам, дея хабар бермоқда Тошкент шаҳар ИИББ.\nШулардан 284 тасида бадан шикастлари қайд этилган, бу эса ўтган йилнинг шу даврига нисбатан (418 та ҳодиса) 134 тага ёки 27 фоизга кам. Ушбу ЙТҲлардан бадан шикастлари етган одамларнинг сони 384 та бўлиб, ушбу кўрсаткич ўтган йилга нисбатан 142 тага ёки 27 фоизга кам (526 киши).\nЎлим билан боғлиқ ҳодисалар 36 та бўлиб, ўтган йилга нисбатан 12 тага ёки 25 фоизга кам (48 та). Ҳаётдан кўз юмганларнинг умумий сони 42 киши ташкил этди, бу ҳам 2019 йилга нисбатан 11 тага ёки 20,8 фоизга кам (53 та).\nЎлим билан боғлиқ ҳодисаларнинг сабаблари\nТошкентда 2020 йилнинг 1 январь кунидан 7 июлга қадар содир бўлган ЙТҲларнинг таҳлили натижасида қуйидаги асосий сабаблар аниқланди:\n• Тезликни ошириш – 19 та ҳодиса;\n• Қарама-қарши ҳаракат йўлига чиқиш – 4 та ҳолат,\n• Спиртли ичимликлар истеъмоли – 3 та ҳолат.\n• Пиёдалар иштирокидаги йўл-транспорт ҳодисалари тўғрисида\n• Пиёдаларни уриб юбориш билан боғлиқ йўл-транспорт ҳодисаларининг сони кескин қисқарди. Жорий йилнинг 1 январь кунидан 7 июлига қадар бўлган давр ичида 187 та ЙТҲлар қайд этилган, бу эса ўтган йилнинг шу даврига нисбатан 129 тага ёки 40,8 фоизга камроқдир (316 та ЙТҲ). 182 нафар пиёдаларга бадан шикастлари етган (ўтган йили ушбу рақам 295 ни ташкил этган бўлиб, кўрсаткиш 113 тага ёки 38,3 фоизга қисқарган), ҳаётдан кўз юмганлар 19 кишини ташкил этди (2019 йили 37 киши бўлган, бу йилги кўрсаткиш 18 тага ёки 48,6 фоизга кам).\nҚайд этиш жоизки, 86 та ҳолатларда пиёда иштирокидаги йўл-транспорт ҳодисаларининг сабаби йўлни белгиланмаган жойдан кесиб ўтмоқчи пиёдаларнинг ўзларида бўлган. Ўтган йилга нисбатан рақамлар 76 тага ёки 46,9 фоизга камайди (162 та ҳодиса). Афсуски, ушбу хато жорий йилда 82 киши учун ўтган йилда эса 144 киши учун турли оғирликдаги бадан шикастлари билан якунланди. Мазкур ҳодисаларда жорий йилда 9 киши ҳаётдан кўз юмди, бу эса ўтган йилга нисбатан 17 тага ёки 65,4 фоизга кам (ўтган йили йўлни белгиланмаган жойдан кесиб ўтмоқчи бўлганлар сони 26 кишини ташкил этган эди).\nВояга етмаганлар иштирокидаги ЙТҲлар\nМинг афсус, баъзида йўл-транспорт ҳодисаларида ёш болалар иштироки ҳам қайд этилади. Ўтган йилнинг мазкур даврида 54 ҳолат, бу йили эса 33 та ҳолат (21 тага ёки 38,9 фоизга кам) қайд этилди. ЙТҲ оқибатида бадан шикастлари етган вояга етмаганлар сони 27 нафарга камайди (47,4 фоиз): ўтган йили жабрланганлар 57 тани, буй ил эса – 33 тани ташкил этди. Афсуски, ҳаётдан кўз юмганлар сони икки нафарга ошди: жорий йилда таҳлил даври ичида 4 нафар болалар, ўтган йили эса – икки нафар вояга етмаганлар ҳаётдан кўз юмишган.\nШуни алоҳида қайд этиш керакки, бутун республика ва жумладан, Тошкент шаҳрида коронавирус сабаб ўрнатилган карантин чоралари доирасида пойтахт ва Нукус шаҳри, вилоятлар марказларида бир муддат автотранспортлар ҳаракати чекланди. Бу чекловдан чиқиш ҳам бирдан бўлмай, босқичма-босқич бемор қилинди. Автомобиллар ҳаракатининг қисқариши ўз ўзидан ЙТҲлар сонига ҳам таъсир қилган дейиш мумкин.\n16 Январь 12:41 53959\n16 Январь 08:18 51770\n17 Январь 20:49 50680\n16 Январь 13:45 27790\n17 Январь 09:56 24649


Футзал: Ўзбекистон ўз тарихида илк бор Жаҳон чемпионатининг нимчорак босқичига йўл олди - 19.09.2021, Sputnik Ўзбекистон\nМисрга қарши кечган учрашувда Ўзбекистон жамоаси 2:1 ҳисобида устун келди. 19.09.2021, Sputnik Ўзбекистон\nТОШКЕНТ, 19 сен — Sputnik. Литвада бўлиб ўтаётган футзал бўйича Жаҳон чемпионати гуруҳ босқичининг 3-турида Ўзбекистон терма жамоаси Мисрга қарши баҳс олиб борди.Муросасиз курашларга бой бўлган учрашувда Ўзбекистон жамоаси 2:1 ҳисобида устун келди. Учрашувнинг 2-дақиқасида Ҳусниддин Нишонов рақиб дарвозасига тўп кириб, ҳисобни очди. 19-дақиқада Миср ҳисобни тенглаштирди. Мустафо Эид гол урди. 2-бўлимнинг 13-дақиқасида Анасхон Раҳматов гол уриб, ҳисобни 2:1 кўринишига келтирди.Шу тариқа гуруҳда 3 очко қўлга киритган Ўзбекистон термаси тўплар нисбатига кўра энг яхши натижа билан иккинчи поғонани банд этди ва нимчорак финал масаласини ҳал қилди.Энди ўзбекистонлик футзалчилар чорак финал йўлланмаси учун 24 сентябрь куни Эрон – Аргентина ўртасидаги баҳс мағлубига қарши майдонга тушади.Чемпионатнинг дастлабки икки баҳсида Ўзбекистон Россия (2:4) ва Гватемалага (4:5) мағлуб бўлганди.Ўзбекистон футзал терма жамоаси ўз тарихида илк марта Жаҳон чемпионатининг нимчорак босқичига йўл олди. Ўзбекистон 2016 йили Колумбияда ўтган ўзининг биринчи Жаҳон чемпионатидаги иштирокини гуруҳ босқичида якунлаганди.\n© Ассоциация футбола УзбекистанаУзбекистан впервые в истории вышел в плей-офф чемпионата мира по футзалу\nМисрга қарши кечган учрашувда Ўзбекистон жамоаси 2:1 ҳисобида устун келди.\nТОШКЕНТ, 19 сен — Sputnik. Литвада бўлиб ўтаётган футзал бўйича Жаҳон чемпионати гуруҳ босқичининг 3-турида Ўзбекистон терма жамоаси Мисрга қарши баҳс олиб борди.\nМуросасиз курашларга бой бўлган учрашувда Ўзбекистон жамоаси 2:1 ҳисобида устун келди. Учрашувнинг 2-дақиқасида Ҳусниддин Нишонов рақиб дарвозасига тўп кириб, ҳисобни очди. 19-дақиқада Миср ҳисобни тенглаштирди. Мустафо Эид гол урди. 2-бўлимнинг 13-дақиқасида Анасхон Раҳматов гол уриб, ҳисобни 2:1 кўринишига келтирди.\nШу тариқа гуруҳда 3 очко қўлга киритган Ўзбекистон термаси тўплар нисбатига кўра энг яхши натижа билан иккинчи поғонани банд этди ва нимчорак финал масаласини ҳал қилди.\nЭнди ўзбекистонлик футзалчилар чорак финал йўлланмаси учун 24 сентябрь куни Эрон – Аргентина ўртасидаги баҳс мағлубига қарши майдонга тушади.\nЧемпионатнинг дастлабки икки баҳсида Ўзбекистон Россия (2:4) ва Гватемалага (4:5) мағлуб бўлганди.\nЎзбекистон футзал терма жамоаси ўз тарихида илк марта Жаҳон чемпионатининг нимчорак босқичига йўл олди. Ўзбекистон 2016 йили Колумбияда ўтган ўзининг биринчи Жаҳон чемпионатидаги иштирокини гуруҳ босқичида якунлаганди.


Ko'rildi: 3460 Qo'shildi: 30-10-12\nИнсонни улуғлаш, унинг ҳуқуқ ва эркинлиги ҳимоясини таъминлаш асосий қадриятга айланган. Ушбу даврда, одам савдоси деб аталмиш мудҳиш иллат ноқонуний қурол савдоси, гиёҳвандлик воситаларининг ғайриқонуний муомаласи каби оғир оқибатларни келтириб чиқараётгани сир эмас.\nОдам савдоси – инсон, унинг шаъни, қадр-қиммати, осойишта турмуши ҳамда келажагига таҳдид солаётган трансмиллий уюшган жиноятчилик кўринишларидан бири бўлиб, ўзининг чегара танламаслиги ҳамда гирдобига асосан ёшларни ва аёлларни тортаётганлиги билан барчада катта ташвиш ва хавотир уйғотмоқда.\nБирлашган Миллатлар ташкилотининг маълумотига кўра, дунёда ҳар йили 2 миллион 700 минг киши одам савдоси қурбонига айланмоқда. Ҳар йили 600-800 мингтача аёллар ва болалар алдов йўллари билан чет элларга олиб кетилиб, сотиб юборилмоқда.\nЎзбекистон Республикаси ўз мустақиллигини қўлга киритгач, тадбиркорлик, хусусий бизнесга кенг йўл очилди, хорижий давлатлар билан иқтисодий, ижтимоий ва сиёсий соҳаларда ҳамкорлик ўрнатилди, юртимиз фуқароларининг хорижий мамлакатларга бемалол чиқишлари учун имконият ва етарли шарт-шароитлар яратилди. Афсуски, айрим шахслар бундай шарт-шароит ва имкониятлардан ўз манфаатлари йўлида фойдаланиб, фуқароларимизни турли алдов ва фирибгарлик билан ҳорижга олиб чиқиб кетишга уринмоқдалар. Бунинг оқибатида юртимиз фуқаролари ҳам одам савдоси қурбонига айланмоқдалар. Қуйидаги кўнгилсиз воқеалар фикримизнинг исботидир.\nҲамма ўз юмушлари билан банд. Бироқ қора сумка кўтариб олган икки аёл Анзират ва Ферузалар (исмлари ўзгартирилган) негадир безовта. Кўзлари атрофга олазарак боқади. Уларнинг мақсади тезроқ арзон ишчи кучи топиш ва бундан мўмайгина фойда кўришдан иборат. Анзират ва Феруза қабиҳ мақсад йўлида ўзаро тил бириктиришиб, жиноий тўда туздилар. Ёши 40-50 ни қоралаб қолган бу аёллар тинчгина уйларида ўтириб, фарзандларига бош бўлишлари, ўғил-қизларини уйлаб-жойлаб, орзу-ҳавас кўришлари мумкин эди. Бироқ улар одам савдоси билан шуғулланиб, жиноятга қўл урдилар ва оқибатда суднинг қора курсисига ўтиришга мажбур бўлдилар. Бу икки аёл фирибгарликда шайтонга дарс берадиган чиқиб қолишди. Улар моддий томондан қийналган қиз-жувонларни йўлдан уриб кун кўришни ўзларига касб қилиб олишди. Шунчалик устаси фарангга айланишдики, аёлларнинг ишончига кириб, илондай авраб ташлашди. Бош-кўзи айланиб, пул сеҳрига учган айрим юртдошларимиз билиб-билмай уларнинг тузоғига илиндилар.\nБойлик олдида дийдаси қотган, бойликни инсон қадр-қимматидан устун қўйган бу кимсаларнинг қилмишларини кўриб ҳайратдан ёқа ушлайсиз. Уларнинг аврашларига кўра кимки бой бўлишни истаса бас. Бунинг учун Анзират ва Ферузанинг айтган жойига борилса, бироз ҳаракат қилинса бўлгани, чунки улар айтган жойда пул ёмғирдай ёғилади. Қулай шароит, мўмайгина маош муҳайё. Бироқ ҳеч ким уларнинг бу ғаразли ниятлари остида нималар ётганини билмайди, Акс ҳолда бу фирибгарларнинг алдовларига учиб айрим юртдошларимиз чув тушмаган бўларди. Икки фирибгар излай-излай тузоқларига Равшанойни илинтиришди. "Исмингиз жисмингизга монанд экан, ҳуснда маликалардай экансиз” деб уни хўп мақташди. Унга ойига уч-тўрт юз минг сўм, ҳатто ундан ҳам кўп пул топиши мумкинлигини, яхши турар жой ва иш борлигига ишонтиришди. Бечора қиз уларнинг ёлғон гапига лаққа тушиб, таклифига кўнди. Равшаной шу тариқа Анзиратнинг уйига келиб қолди. Бечора қиз ундан фоҳиша сифатида фойдаланишларини билмаган эди...\nАнзират ва Фурузалар ўз тўрларини шу тариқа кенгайтириш пайига тушдилар. Ҳар ойда 300-400 минг сўмдан маош берилиши, қулай шарт-шароит, жаннатмонанд хоналар ҳақида оғиз кўпиртириб мақташга тушдилар. Уларнинг пул дарахт баргларидай ёғилиши ҳақидаги сўзларига ишонган Роҳатой, Нозима ва Нортожихонлар Анзират яшаётган шаҳарда ишлашга қандай розилик берганликларини билмай қолдилар.\nАлданган қизлар манзилга етиб келишгач, Анзиратнинг кўрсатмаларини кутишди. Уларга ажратилган хонани тартибга келтириш ва ўзларига оро бериш буюрилди. Бир пайт Анзират кимларгадир қўнғироқ қилди.\n- Ҳа, оповси жонидан, улар узилмаган ғунчалардан. Фақат баҳоси қимматроқ. Муллажирингдан кўпроқ олиб келасиз-да, - деди Анзират ҳиринглаб.\nОрадан бироз ўтгач уйга икки нафар нотаниш йигитлар кириб келишди. Салом-аликдан сўнг хонадон бекаси қизларга йигитлар билан бирга бўлишларини айтганда қиёмат-қойим бошланди.\n- Ахир бизга ошхонада официантлик ёки дўконда сотувчилик қиласизлар дегандингиз-ку?\n- Қанақа официантлик? Қанақа сотувчилик? Бу сотувчилик бўлмай нима? Овозларингни ўчиринглар! Қўшнилар эшитади. Қолаверса сенларни бу ерга ҳеч ким мажбурлаб, оёқ-қўлларингни боғлаб олиб келгани йўқ. Қишлоққа қайтгач, шунча эркакнинг ичидан соғ чиққанларингга ким ҳам ишонарди. Бўлди, тихирликни бас қилинглар! - деди бека шанғиллаб.\nЙиғи-сиғи бошланди. Қизлар зўр бериб қаршилик кўрсата бошладилар. Норасмий фоҳишахона бекаларининг овозини ўчирадиган мутасаддилар, яхши инсонлар топилди. Воқеага ички ишлар ходимлари аралашишди. Маълум бўлишича, бағритош қўшмачилар турли жойлардан мана шундай алдов йўли билан одам "овлаб” кун кўришга одатланган эканлар. Улар эркаклардан пул олиб, уларни енгилтак аёллар билан бирга бўлишлари учун шароит яратиб берганлар.\nСуд жараёнида ҳар иккала фирибгар ҳам ўз айбини хаспўшлашга ҳаракат қилди. Суддан ва жабрланувчилардан кечирим сўрашиб, қилмишларидан қаттиқ пушаймон эканликларини айтишди. Бироқ ғишт қолипдан кўчганди. Анзират ва Феруза қилмишларига яраша жазоларини олишди.\nИккинчи воқеа эса Шоиранинг ҳаётида рўй берди. У Тошкентдаги Қўйлиқ бозорига боришни орзу қилмаганида бу балога йўлиқмаган бўларди. Бирдан Набижон осмондан тушгандай Шоиранинг ёнида пайдо бўлиб қолди.\n- Қўйлиқ бозоригами? Мана мен сизни олиб бораман-да. У ерда менинг Акром деган танишимнинг уйи бор. Ишингиз битгунича унинг уйида бемалол яшашингиз мумкин, - деди Наби тилёғмалик билан.\nАслида Акром Набининг жиноий тил бириктирган ҳамтовоғи эди. Улар анчадан буён содда аёлларни алдаб, фоҳиша сифатида пуллашни режалаштирган эдилар. Шундай қилиб Наби Шоирани алдаб-сулдаб, айланма йўллар орқали чегара ҳудудига олиб келиб, жиноий шериги Акром билан биргаликда Қирғизистон ҳудудига олиб ўтиб, шахвоний мақсадларини кўзлаб 325.000 сўм пул эвазига сотиб юборишди.\n- Иш пишди! Ўрага сичқон тушди гулдур гуп! – деди Наби қувониб.\nАфсуски, улар чучварани хом санаган эдилар. Боиси чегара худудида одамлардан фойдаланиш учун уларнинг ёллаш билан боғлиқ жиноятларга қарши курашиши бўйича тезкор тадбир ўтказаётган ички ишлар бўлими ва МХХ туман бўлими ходимларининг хушёрликлари туфайли кўнгилсиз воқеанинг олди олинди. Ушбу холат юзасидан ҳуқуқ-тартибот идоралари томонидан жиноят иши қўзғатилиб, айбдорга нисбатан тегишли чора кўрилди ва жабрланувчининг соғ-саломат уйига қайтишлиги таъминланди.\n6 guli • 08:02, 01-11-12\njudayam yomon iloyim bunaqaladan Olloxim saqlasin\n7 asusen • 23:24, 31-10-12\n8 Sanjar_095ru • 09:11, 31-10-12\n9 Otash007 • 21:16, 30-10-12


КАРАНТИН ШАРОИТИДА ҚУРБОНЛИК ҚИЛИШ ИМКОНИЯТИ ВА ВАҚТЛАРИ – «Ислом ота» жомеъ масжиди\nБош саҳифа/Ислом/Фиқҳ/КАРАНТИН ШАРОИТИДА ҚУРБОНЛИК ҚИЛИШ ИМКОНИЯТИ ВА ВАҚТЛАРИ\nяъни: “Бир киши қурбонлик кунларида қўйнинг ўзини ёки қийматини садақа қилса, қурбонлик ўрнига ўтмайди. Чунки қурбонликнинг вожиблиги қон оқизишга боғлиқдир. Асл қоида шуки, агар вожиблик айни бир ишга боғлиқ бўлса, унинг ўрнига бошқаси ўтмайди…” (“Бадоеъус саноеъ”).\n“Ал-Фатовол-ҳиндия” китобида шундай дейилади:\nМазкур “Раддул-муҳтор” ва “Ал-Фатовол-ҳиндия” китобларида келтирилган масаланинг бизнинг ҳолатимизга ўхшашлиги ҳайит намозининг ўқилишидан умид йўқлигидир.\nКАРАНТИНДА ҚУРБОНЛИК қурбонлик ҚУРБОНЛИК ҚАЧОН ҚИЛИНАДИ


ЎзА - Жиноят ишлари бўйича Самарқанд вилоятидаги судлар 23 кишини оқлади\n08.08.2018 15:26 Чоп этиш версияси\nРаиснинг қайд этишича, жиноят ишлари бўйича вилоят, туман, шаҳар судлари томонидан жорий йилнинг 6 ойида 2939 нафар шахсга нисбатан 2323 та жиноят ишлари кўриб, тамомланган. Тамомланган ишлар сони ўтган йилнинг шу даврига нисбатан 1091 та, шахслар сони эса 1246 нафарга камайган. Жиноят ишларининг 1099 таси сайёр суд мажлисларида кўрилган.\n517 та жиноят иши тарафларнинг ярашганлиги муносабати билан тугатилиб, 579 нафар шахс жиноий жавобгарликдан озод қилинган.\nСудланган шахсларнинг 621 нафарига озодликни чеклаш ва 32 нафарига мажбурий жамоат ишлари жазоси тайинланган.\nАхлоқ тузатиш ишлари жазосини тайинлаш 29,1 фоизга, озодликдан маҳрум қилиш жазосини тайинлаш 16,3 фоизга камайган. 235 нафар шахсга ёки жами судланган шахсларнинг 10,4 фоизига жарима жазоси тайинланган.\nБиринчи ярим йилликда 5 нафар шахсга нисбатан 1 та жиноят иши бўйича оқлов ҳукми чиқарилган. Шунингдек, вилоят суди юқори инстанциялари томонидан 23 нафар шахс ЖПКнинг 83-моддаси биринчи, иккинчи қисмлари асосида оқланган ва уларга нисбатан жиноят ишлари ҳаракатдан тугатилган.


Qalampir.uz - Шавкат Мирзиёев мукофотларни ўз эгаларига топширди\n19:00, 07.12.2017 Жамият\nПрезидент Шавкат Мирзиёев бугун Ўзбекистонда амалга оширилаётган барча ислоҳотлар Конституция ва Ҳаракатлар стратегиясига асосланишини алоҳида таъкидлади.\n7 декабрь куни Тошкентда Ўзбекистон Республикаси Президенти Шавкат Мирзиёев иштирокида давлат мукофотларини тантанали топширишга бағишланган йиғилиш бўлиб ўтди, деб хабар бермоқда “Халқ сўзи”.\nДавлат раҳбари йиғилганларни юксак унвонлар, орден ва медалларга сазовор бўлгани муносабати билан самимий қутлади. Улар орқали барча ўзбекистонликларни мамлакат Конституцияси қабул қилинганининг 25 йиллиги билан муборакбод этди.\nДавлат раҳбари якунига етиб бораётган йилда амалга оширилган ишларга тўхталар экан, халқ билан мулоқотда бўлиб, одамларнинг оғирини енгил қилишга асосий эътибор қаратилганини қайд этди.\n“Халқимиз Яратгандан аввало тинчлик-хотиржамликни сўрайди. Шундан сўнг, ўз уйим, бошпанам бўлса, оилам, бола-чақам билан соғ-саломат яшасам, дейди. Биз халқимизнинг ана шундай орзу-ниятларини рўёбга чиқариш учун иккита масалага, яъни ички ишлар ва соғлиқни сақлаш тизимини ислоҳ қилишга катта эътибор қаратаяпмиз”, деди Шавкат Мирзиёев.\nДавлат раҳбари иқтисодиётни барқарор ривожлантириш мавзуига тўхталиб, ўнлаб янги саноат корхоналари бунёд этилаётгани, валюта бозори либераллаштирилиб, сўмнинг эркин конвертацияси йўлга қўйилганини алоҳида таъкидлади.\nИлм-фан, адабиёт, санъат ва маданият соҳаларини ривожлантириш бўйича ҳам қатор қарорлар қабул қилинди. Давлат раҳбари ушбу соҳалар вакиллари билан бир неча бор учрашиб, улар олдида турган долзарб масалаларни муҳокама қилди. Фанлар академиясининг илмий ва моддий-техник базасини мустаҳкамлашга зарур маблағ ва ресурслар ажратилди. Янги илмий марказлар, технопарклар ташкил этилди. Инновацион ривожланиш вазирлиги ташкил этилгани бу борада муҳим янгилик бўлди.\n“Илм-фан – тараққиёт асоси. Замонавий илм-фан ютуқларига, инновацион ғояларга таянмаган давлатнинг ҳам, жамиятнинг ҳам келажаги йўқ. Фақат илм ва маърифат, интеллектуал салоҳият, ҳар томонлама билимли кадрлар ҳисобидан биз Ўзбекистонни янги тараққиёт босқичига олиб чиқа оламиз”, деди Шавкат Мирзиёев.\nДавлат раҳбари 2017 йилда амалга оширилган ишларни таҳлил қилиб, халқ билан бамаслаҳат иш олиб борган одам ҳам, давлат ҳам ҳеч қачон кам бўлмаслигига, ҳар қандай қийинчиликларни енгиб, ўзининг эзгу мақсад-муддаоларига албатта эришишига барчамиз кундалик ҳаётимизда ишонч ҳосил қилаётганимизни алоҳида таъкидлади.\n17:15, 10.10.2018 3 515\n16:11, 31.08.2018 1 608\n19:11, 28.08.2018 3 677\nХорватия футболчилари ЖЧдан тушган мукофот пулларини хайрия қилади\n20:14, 18.07.2018 3 982\n14:31, 10.07.2018 4 603


Австралияда дунёдаги энг катта қуёш электростанцияси қурилади\n“Sun Cable” компанияси лойиҳа қиймати 20 миллиард долларига тенг бўлган, дунёдаги энг йирик қуёш электр станцияси қурилиши ҳақида эълон қилди.\nҲиндистонлик Мукеш Амбани дунё миллиардерлари рўйхатида бешинчи ўринга кўтарилди\nАмбани энг бой одамлар рўйхатининг ўнталигига ўтган ойда кирганди. У икки ҳафта олдин Варрен Баффетни ортда қолдирди.\nДунёнинг энг кўп миллиардерлари яшаш учун қайси шаҳарни танлаган?\nУнда 113 та миллиардер истиқомат қилаётган АҚШнинг Нью-Йорк шаҳри биринчи поғонани банд этди.\nГермания «колбаса қироли» жанжал марказида. Бари коронавирус туфайли\n"Bloomberg" маълумотларига кўра, Toннис эгалик қилувчи заводнинг 1,5 мингдан зиёд ишчисида коронавирус тестлари натижалари ижобий деб топилган. Инфекцияни асосан кам ҳақ тўланадиган меҳнат муҳожирлари юқтирган. Ҳозирда Германия прокуратураси миллиардернинг бизнесини ўрганишга киришган.


Дунё доллардан воз кечиши мумкинми? - Zamin.uz\nДунё доллардан воз кечиши мумкинми?\nДолларнинг инқирози ва буткул қулашига оид башоратлар вақти-вақти билан янграб туради. Қайсидир мутахассис келгуси ўн йилликда АҚШ доллари гегемон валюта сифатидаги мавқеини йўқотишини билдирса, яна бири яқин келажакда бутунлай янги ва универсал валюта долларни тахтдан ағдариши ҳақида бонг уради. Сир эмаски, Ўзбекистонда ҳам аксарият йирик шахсий олди-бердилар АҚШ долларида амалга оширилади. Шундай экан, долларнинг қадрсизланиши, ўз ўрнини йўқотишига оид маълумотлар барча учун қизиқ.\nАҚШ долларининг дунё валютасига айланиши ўзига хос тарихга эга. Иккинчи Жаҳон урушида ўша пайт дунёда мавжуд бўлган 73та давлатдан дунё аҳолисининг 80 фоизи истиқомат қилган 62таси у ёки бу томонни ёқлаб иштирок этганди. Бутун жаҳонни қамраб олган бу уруш якунига кўра, иқтисодий жиҳатдан деярли зарарсиз ва ҳатто қисман иқтисодини кўтарган ҳолда чиққан энг йирик давлат АҚШ бўлганди. Олти йиллик уруш қолган йирик давлатларнинг иқтисодини танг ҳолатга келтирган, энди ҳаммаси аввалгидай давом этиши мумкин эмасди.\nШу пайтга қадар дунёнинг асосий захира воситаси сифатида олтиндан фойдаланилар, ҳар бир давлат имкон туғилиши билан шу қимматбаҳо металлни кўпайтиришга уринарди. Уруш охирлаб, Германиянинг енгилиши муқаррар бўлган 1944 йилнинг июль ойида АҚШнинг Бреттон-Вуд курортида дунёнинг етакчи молиячилари ва йирик давлатлар вакиллари конференция ўтказишди. Анжуман якунига кўра, «Бреттон-Вуд» келишувига эришилди.\nУнга кўра, бир Троя унцияси (31,1 грамм оғирликда) олтиннинг қатъий ва ўзгармас баҳоси 35 АҚШ доллари қилиб белгиланди. Айни шу анжуманда АҚШ ҳар доим шу қиймат эвазига бир унция олтин сотишни, яъни жаҳон захира валютасига айланаётган АҚШ доллари қийматини шу усул билан сақлаб туриш кафолатини берди. АҚШнинг бу кафолатига ишонмасликнинг иложи ҳам йўқ эди, чунки йигирманчи асрнинг ярмига келиб дунё олтин захирасининг тахминан 70 фоизи шу давлат тасарруфида эди.\nДастлаб, бир неча йил АҚШ ўз масъулиятини бажариб юрди. Аммо ҳар қандай валюта сингари АҚШ доллари ҳам инфляция, девальвация таъсиридан четда қола олмасди, олтин баҳоси эса ўзгарувчан эди. 1968 йилда олтин баҳоси икки хил курсда, ҳам олдинги келишув бўйича, ҳам бозор баҳосида белгилана бошлади. 1971 йилда президент Никсон долларнинг олтинга конвертациясига ватинча тақиқ қўйди. 1971 йилда олтин баҳоси 38 долларга, 1973 йилда 42 долларга кўтарилиб кетди. Олтин шу баҳоларда сотилсада, долларнинг олтинга алмаштирилиши тикланмади.\nБунга қадар долларнинг олтинга алмаштирилишига шубҳа қилган Шарль де Голль бошлиқ Франция, унинг ортидан Германия захираларидаги долларларни кемаларга ортиб АҚШга жўнатдилар ва олтинга алмаштирилишини талаб қилдилар. Бу икки давлатнинг ҳаракати АҚШ учун оғир зарба бўлди ва айнан ўша пайтда долларнинг инқирози ҳақида илк гаплар тарқалди.\n1973 йилга келиб Ямайка келишувига асосан долларнинг олтинга аниқ нарх асосида конвертация қилиб берилиши бўйича келишув бекор қилинди ва олтин ҳам, доллар ҳам тўлалилигича бозор принципилари асосда муомалага қўйиб юборилди. Бу АҚШнинг кафолатига асосан долларни захира қилган давлатлар учун гўёки захираларидаги доллар қуруқ қоғозга айланиши каби эди.\nАйнан мана шу пайт жуда кўпчилик энди долларнинг қулаши аниқлиги ҳақида баёнотлар берди. Чунки ҳар қанча ҳаракат қилинмасин, фойдаланиш ноқулай бўлсада, олтин каби ўз қадрини йўқотмайдиган воситани муомалага киритишнинг иложи бўлмаганди.\nАммо бу пайтга келиб бутун дунё молия тизими долларга қарам бўлиб улгурган, ҳар қандай халқаро (ва ҳатто ички) иқтисодий муносабатларда энг қулай муомала воситаси АҚШ долларига айланиб қолганди.\nЙиллар ўтди, долларнинг дунё бўйлаб тарқалиши давом этди ва охир-оқибат у кириб бормаган бирор давлат, бирор тизим қолмади. Ҳар қандай алмашинув нуқталарининг асосий операция манбаи АҚШ долларининг бошқа валюталарга алмаштирилиши бўлиб қолди.\nҲар қандай қудрат ҳам сусаяди, ҳамма нарсанинг даври ўтади. АҚШ ҳамон дунёнинг энг қудратли давлати бўлсада, бошқа давлатлар ҳам ривожланишда давом этдилар ва турли иттифоқлар туза бошладилар.\n1999 йилнинг 1 январида Европанинг энг йирик давлатлари иштирокида дастлаб банкалараро муомалага мутлақо янги ва ўзига хос валюта – евро киритилди.\n2002 йилнинг 1 январидан бошлаб эса бу валютанинг нақд шакли ҳам одамлар қўлига етиб борди. 2013 йилга келиб дунё бўйлаб айланаётган нақд евро мақдори 950 миллиард евродан ортди ва бу жиҳатдан мазкур валюта АҚШ долларини ортда қолдирди.\n28 давлатда эркин айланиш билан бирга ўша йирик давлатларнинг миллий валютаси ўрнини эгаллаши еврога бўлган қизиқишни кескин ошириб юборди.\nЎша пайтларда долларнинг аниқ инқирози ҳақидаги гаплар яна болалади.\nЛекин бу сафар ҳам «ўхшамади». Евро қадрининг дастлаб долларга нисбатан ошиб бориши Европа давлатлари экспортини бўғди ва асосий ҳамкор бўлган АҚШ олдида кучсизлантириб қўйди. Кейинчалик иқтисодлар ўртасидаги тафовут, турли давлатларнинг ташқи қарзлари ҳаддан ташқари ортиб кетиши Евроиттифоқ иқтисодига бўлган ишончни сусайтирди. Аста-секин Евроиттифоқ вакиллари ўз валюталари қадрини туширишга мажбур бўлишди ва евро кўпчилик давлатлар захирасига янги восита сифатида кирган бўлсада, долларни сиқиб чиқара олмади.\nАҚШ иқтисоддан ташқари сиёсатда ҳам жиловларни қўлга олишга уринар, бу табиийки Хитой, Россия, баъзан Туркия каби йирик давлатларга ёқмас, Эрон эса очиқдан-очиқ ёвлашишдан чарчамасди. Мана шу давлатлар ўз иқтисодларини доллардан халос қилиш учун ҳеч бўлмаганда ўзаро олди-бердиларда миллий валюталардан фойдаланиш зарурлигини таъкидлашарди.\nЭрон ўз ҳудудида доллар конвертациясини қаттиқ назорат остига олган бўлса, Россия ва Хитой рубль ва юан алмашинувини кучайтиришга урина бошлади. Кейинчалик сиёсий зиддиятлар асосида бу сафга Туркия ҳам қўшилди.\nРоссия ҳукуматининг бу борадаги ҳаракатлари ўз натижаларини бера бошлади. Масалан 2016 йилда аҳолининг хорижий валютадаги банк омонатлари умумий омонатларнинг 37 фоизини ташкил қилган бўлса, 2018 йилга келиб бу кўрсаткич 26 фоизга тушди. Россиянинг АҚШ билан товар айирбошлаш ҳажми 2017 йилда 23,6 миллиард долларни ташкил қилгани ҳолда Хитой билан бу кўрсаткич 85 миллиард долларга етди ва энг қизиғи бу олди-бердиларда миллий валюталар ўрни бир неча карра ошди.\nТуркиянинг доллар қарамлигидан қутилиш истаги дастлаб тескари самара берди. Маҳаллий валюта – лиранинг қадри 1 долларга 3-3,5 лирадан 7-7,5 лирагача тушиб кетди. Бутун Туркия бўйлаб АҚШ долларини оловда ёқиш бўйича флешмоблар ўтказилди.\nХўш, ўзимизда нима гап?\nЎзбекистонда жисмоний шахслар ўртасида барча йирик олди-сотдилар асосан АҚШ долларида амалга оширилади. Мамлакатимизда банкдан ташқари, чўнтаклараро айланаётган доллар кўламини ҳисоблаш, тахмин қилиш қийин. Лекин бу жуда катта маблағ эканлиги аниқ.\nАлбатта, хусусий мулк дахлсизлиги конституция билан ҳимояланган ва ҳар бир фуқаро ўз мулкини истаган тарзда сотиши мумкин. Аммо нима учун биз ҳам барча олди-бердиларда АҚШ долларига бу қадар боғланиб қолганмиз?\n1990-йилларда юртимизда яшовчи бошқа миллат вакиллари, асосан руслар уйларини ва бошқа мулкларини сотиб, кўчиб кета бошладилар. Кўчмас мулк баҳоси жуда арзонлиги билан бирга унинг сотувидан тушган пулни бошқа давлатда ишлатиш муаммоси ҳам бор эди. Аввалига МДҲ давлатлари билан умумий валюта – рубль маълум муддат ишлаб турди. Аммо рублга мулк сотганлар ўрнига нимадир харид қилгунларича пул анча қадрсизланиб кетаверди. Шундай вазиятда универсал валюта сифатида шу пайтгача ҳам дунёда бу мақомни эгаллаб келган АҚШ доллари биз учун ҳам «кашф қилинди».\nБиз учун хусусий мулкнинг иккинчи йирик шакли асосан автомобиль бўлган. Дастлаб, ўз автосаноатимиз ишга тушмаган пайтларда хориждан, асосан Россиядан енгил машиналар олиб келиб сотиларди. Бу бозорда ҳам доллар «беминнат» хизматчи ролини ўйнаб берди.\nБу жараёнлар изсиз кетмади албатта. Халқ онгида нақд пул шаклидаги бойликни асраш, жамғаришда АҚШ доллари тобора кўпроқ роль ўйнай бошлади. Ҳозирги даврдан фарқли равишда долларнинг қадри у пайтлар ҳақиқатан ҳам жуда баланд, шаҳарларда 1000-2000 АҚШ долларига яхши квартира сотиб олиш мумкин бўлса, 100 долларга эга инсон анча бадавлат ҳисобланарди.\nЙиллар ўтаверди. Ўзбекистон иқтисоди ҳам қатор омиллар туфайли аввал изига тушди, кейин тиклана бошлади. Аммо иқтисоднинг кўтарилиши ҳам «хорижий валютага бўлган муҳаббатимиз»ни сусайтира олмади. Энди бунга асосий сабаб сифатида сўмнинг кучли инфляцияси юзага чиқди.\n«Хорижий валюта қийматини белгилаш чоғида марказий банк...» деган қизиқарли жумлаларни эшита бошлаганимизга ҳам 20 йилдан ошди. Ўзбекистонда хорижий валютанинг – амалда АҚШ долларининг уч хил курси амал қилди. Жисмоний шахслар орасида миллиардлаб доллар қўлма-қўл бўлиб юраверса-да, деярли ҳеч ким расман – банк орқали валютани нақд шаклда сотмади ва сотиб олмади.\nБу жараёнлар ҳам оддий аҳолининг долларга қарамлигига, барча йирик олди-бердилар шу валютада амалга оширилишига замин яратди. Бундан ташқари узлуксиз давом этаётган инфляция туфайли сўмимиз орқали нақд шаклда олди-берди қилишнинг иложи ҳам қолмаган, ҳали 5000, 10 000, 50 000 сўмлик пуллар муомалага киритилмаган йилларда бунинг учун юк машиналари керак бўларди.\nДолларга қарамликнинг яна бир муҳим омили нақд пул ва пластик карталардаги маблағ ўртасидаги тафовут бўлди. Нақд сўм бўлганда ҳам доллар топиш андак муаммо бўлган бир пайтда пластик картадаги маблағ долларга айлангунича анча йўқотишлар бўларди. Бу ҳам жамғаришнинг ягона варианти сифатида долларнинг қадрини ошираверди. Лекин шу билан бирга доллар ҳажми ҳам кўпайгандан-кўпайди. Автомобиллар ҳам, кўчмас-мулк нархи ҳам кескин ошди.\nҲозирги кунда бу муаммолар асосан ечим топди. Нақд ва нақд бўлмаган пул ўртасидаги тафовут йўқолди. Яъни, пластик картадан нақд пул ечиш, нақд пул орқали конверсион картага АҚШ доллари сотиб олиш имконияти туғилди. Бу ислоҳотларнинг охирги ҳалқаси бўлган нақд шаклда хорижий валюта олиш имконияти ҳам яратилди.\n«Демак Ўзбекистонда ҳам захира валютаси сифатида сўмга ўтиш мумкин эканда, долларнинг вақти ўтибдида», – дейишга ҳали эрта. Анча эрта.\nЎзбекистон ҳали ривожланаётган давлатлар қаторида бўлса, ҳатто ривожланган давлатлар учун ҳам долларга муқобил валюта ҳали мавжуд эмас.\n2015 йилга келиб, доллар гегемонлигига чек қўйиш бўйича шунча уринишлардан кейин ҳам дунё ялпи ички маҳсулотининг 76 фоизи жамланган 120дан ортиқ давлатларнинг асосий захиралари АҚШ долларида экани аниқланган. Ўша йилда халқаро ўтказмаларнинг ҳар 10тасидан 9тасида у ёки бу шаклда доллар иштирок этиши, унинг кунлик умумий айланмаси 5 триллиондан ортиқлиги, марказий банклар захирасидаги қиймати 11,5 триллион доллардан ортиши ҳисоблаб чиқилган. Ҳозирги кунга келиб ҳам дунё давлатлари захираларининг 60 фоизи долларда бўлса, халқаро банк операцияларининг деярли ярми айнан шу валюта ҳиссасига тўғри келади.\nБунинг ўзига хос сабаблари бор албатта. АҚШ иқтисоди мамлакатнинг шунча қарзларига қарамасдан бир асрки барқарор ўсишни сақлаб тургани ҳолда бу давлат бирор марта дефолт эълон қилмаган. Мисол тариқасида иқтисоди ўта бақувват ва барқарор ҳисобланган Германия янги тарих давомида 8 марта дефолтни тан олишга мажбур бўлган.\nХулоса қилиш мумкинки, долларнинг қулашига оид ҳар қандай хабарлар асоссизлиги билан бирга, бундай вазият юзага келишидан бирор йирик давлат манфаатдор эмас.\n25-07-2019, 15:36, Иқтисодиёт\n15-12-2018, 16:47, Иқтисодиёт\nДоллар қадрининг ошиши АҚШ компанияларига зарар етказиши мумкин\n30-10-2018, 23:50, Иқтисодиёт\nБанкдан доллар олиш мумкин бўлди, энди сўмга нисбатан муносабатимиз ўзгарадими?\n3-04-2018, 21:42, Иқтисодиёт\nИлк бор долларнинг расмий курси тушди!\n6-09-2017, 20:49, Иқтисодиёт\nЎзбекистонда долларнинг расмий курси кескин ошиб кетди\n20-02-2017, 18:01, Иқтисодиёт\nЯнгиликлар » Иқтисодиёт » Дунё доллардан воз кечиши мумкинми?


Эримни қарзини тўлаш учун Америкага кетгандим, у эса ўғлимдан айирди – ўзбек аёли ҳикояси\nЎзбекистон аҳли шу кунларда туркча "Гулпери" сериалини ўзбекона талқинда томоша қилдилар, десак муболаға бўлмайди. Собиқ эрининг каттагина қарзини тўлаш учун Америкага кетган Дилнозага "Грин карта" бахти ҳам таътимади. "Орзулар мамлакати"га кетгач бир йил ўтмай, собиқ эри суд орқали ўғлини тортиб олаётганини эшитиб, шу заҳоти ортига қайтди.\n- Бундан ўн йил олдин турмушга чиққанман. Аввал бошидан ҳаётимиз бўлмади, ҳисоб. Ҳали чиллам чиқмасидан қайнонам тинч яшашимга кун бермаган. Ҳам ўқирдим, ҳам уй ишларини қилар эдим. Битта уйда икки келин яшардик. Қайнонам қайн укамни мисол келтириб, келинни адаси уй-жой қилиб берди, ўғлимни ҳам ишли қилди, қолаверса ҳар тарафлама моддий ёрдам бераяпти, сени ота-онанг ҳам эрингга ёрдам берсин, бирга яшашингларга уй олиб берсин, мени бунга кучим ҳам қурбим ҳам етмайди, мен ўз вазифамни бажардим, энди менга тинчлик керак, қачонгача ҳаммамиз бир уйда тиқилиб ўтирамиз, деб ота-онамга ҳам айтмай икки ойлик келинлигимда эрим билан уйдан ҳайдаворишди.\n- Квартирада ижарада турдик. 7-8 ой шу тахлит яшадик. Бу орада ҳомиладор бўлдим, жуда оғир ечди. Сиқилишлар, камқонлик, оч қолиб кетишларим ўз таъсирини кўрсатди. Шукрки, ота-онам хабар олиб турди: озиқ-овқат, дори-дармон… Турмуш ўртоғим томондан эса ҳеч ким ҳатто эсламади. Эрим ҳеч қаерда ишламагани етмагандек, ичкиликка берилган эди. Мен ҳомиламдан айрилдим…\n- Ҳаммаси яхши бўлади, биринчи фарзандимиз нобуд бўлди, энди ақлим кирди, деганида ишонибман. Бу орада яна ҳомиладорлигимни билдим. Қайнонам, эринг ишламаганига яраша, сен қимирла, деб туртавергач, поликлиникада акушерка-ҳамшира бўлиб ишга ўтдим. Ойлигимни олиб келиб қайнонамни қўлларига тутқазардим. Озиқ-овқат ҳам менинг бўйнимда эди. Эримни сигаретигача кўтариб келган кунларим бўлган. Бу одам бир йилда бир ой одамларни «Грин карта» ўйнатиш билан шуғулланар эди. Лекин менга бирон маротаба ишлаган пулларини олиб келганини билмайман. Пулдан гап очилса, тўйга ва иш бошлашига олган қарзларини ёпиш билан оворалигини айтарди.\n2015 йил, ўғлим тўрт ёшга тўлганида, қонуний ажрашдик.\nМХХ Грин карта билан боғлиқ йирик фирибгарликни фош этди\nОиламизни тиклаш мақсадида тўрт ойгина муддат бирга яшадик. Аммо эрим яна уйдан чиқишни хаёлига келтирмаётганини кўриб, «боламиз оч, нон, овқат деяпти, ишламайсизми», деганимда ҳали сен мени нафсониятимга тегадиган бўлдингми, деб дўппослаган.\nБу ҳам майли. Тез орада уйимизга мен умримда кўрмаган шахслар кела бошлади. Улар «Эринг биздан 12 минг доллар олган. Қайтармасанг, мол-мулкингни мусодара қилдирамиз», - деб қўрқитарди. «Булар ким? Мендан нима истайди?», деб сўраганимда, жавоб ўрнига мени уриб, ўғлим иккимизни кўчага ҳайдаб чиқарган.\n«Айтган пулларини адангга айтиб, топиб келмасанг, бу уйга кирмайсан. Уйни ҳам, ўғлимни ҳам сенга бермайман» деган.\nШундан сўнг у билан қонуний ажрашишга қарор қилдим. Ажрашишим билан, менга «Грин карта» ютуғи чиққан. Ақш элчихонасига фарзандим билан бирга келганимда, фарзандимга суд орқали отаси томонидан таъқиқ қўйилганини билдим.\nАммо ўғлимни оёққа турғазиш учун, ишлагани кетишим керак эди. Қолаверса, собиқ эрим «мен бу пулларни шахсан олмаганман, бу пуллар сенинг номингда бўлган уй учун сарфланган» деб бўйнимга катта қарз қўйиб қўйган. Иложсиз эдим. Нотариал ишончнома орқали ўғлимни ота-онам қарамоғида қолдириб, Америкага ишлагани кетдим.\nСуд қарори мени фойдамга ҳал бўлди. Суд қарори билан белгиланган кун фарзандимни олиш учун собиқ турмуш ўртоғим яшайдиган мени номимдаги квартирага кириб борганимда, биринчи қаватдаёқ мени қўлларида телефон билан кутиб турган қўни-қўшниларга дуч келдим. Ҳаммасини камераси мен томон қаратилган эди. Нима қилишни билмай, тепага, хонадонга чиқдим. Ичкарига кирсам, бир уй одам ҳамма ҳар тарафдан мени телефон камерасига съемка қилишни бошлашди. Ўғлим кутилмаганда бақириб йиғлашга тушди.\nҚандай қилиб, уни қўлидан тортиб, қочиб чиққанимни билмайман. Ортимдан ёғилган ҳақоратлар, қўшниларни бақир-чақири… Эсласам, ҳали ҳам титраб кетаман.\nПастда мени кутиб турган ота-онамнинг олдига келгач, ўғлимни бағримга босиб, "болам, мен нима қилсам ҳам сени деб қилдим-ку, сени яхши кўраман, ўғлим", деб йиғлаб юбордим. Дилбандим эса: «Ойижон, мен ҳам сизни кутиб яшадим. Менга сиз ҳақингизда ёмон гаплар айтишарди. Мени ҳеч қачон ташлаб кетманг», -деди, холос…


МУДРАЁТГАН МАЪРИФАТ ёхуд таълим тизимининг таназзули ҳақида… – mulkdor.com\nМУДРАЁТГАН МАЪРИФАТ ёхуд таълим тизимининг таназзули ҳақида…\nJanuary 5 2017, 10:01 МаънавиятМаъорифТаълим-Тарбия\nҚуйидаги мулоҳазаларни қоралашимизга яқинда Андижон давлат университети қошидаги 4-академик лицейи ўқитувчисининг tafsilot.uz сайтида эълон қилинган танқидий мақоласи сабаб бўлди. Муаллиф —Искандар Саттибоев ўрта-махсус таълим тизимидаги муаммолар ҳақида куйиниб гапирибди, таълим муассасаларидаги ўқитиш сифати, бошбошдоқлик, саводсизлик ва савиясизликдан зорланиб ёзибди.\nҲа, бугун Ўзбекистонда ошкоралик эпкинлари эсаяпти. Янги давлат раҳбари халққа — “дардинг бўлса айт, сени эшитаман”, – деяпти. Ҳозирча. Шундан бўлса керак, одамлар шу пайтгача фақат шукроналик айтиб юрган “тасбеҳлари”ни бир четга улоқтириб, ҳақиқий муаммолар ҳақида ўйлай бошлади. Йўқса, “ариқлардан кавсар суви оқиб турган” аввалги замонда бунақа мақолалар, айниқса “.uz” доменидаги нашрларда, анқонинг уруғи эди…\nБуюк Британиядаги Эдинбург университетида магистрлик даражасига эга бўлган Саттибоев ўқувчилар эътиборини фақат икки жиҳат — таълим муассасаларида давоматнинг пастлиги ҳамда дарс сифати ибтидоий кўринишга келиб қолганига қаратибди. Яъни, муаллиф айсбергнинг фақат сув юзасидаги кичик қисминигина кўрсатибди. Асл фожиа эса — денгиз тубидан, муз тоғининг емирилишидан бошланган.\nБиз, ҳатто Қирғизистондан ортдамиз!\nЯқинда БМТ Тараққиёт Дастури (БМТТД) расмий сайти — “undp.org”да 2016 йилда дунё давлатларидаги миллий таълим тизимларининг самарадорлик Рейтинги эълон қилинди. 180 дан ортиқ мамлакатда ўтказилган тадқиқот натижаларидан келиб чиқиб, Ўзбекистонга “фахрли” 82-ўриндан жой берилибди. Ўрнимиз Туркманистон ва Тожикистондан олдинда, Қозоғистон ва Қирғизистондан эса анча орқада…\nУмуман, бу янгилик эмас. Ташкилотнинг бундан олдинги йиллар учун чиқарилган ҳисобот-рейтингларида ҳам Ўзбекистон 80-90 ўринлардан юқорига кўтарилмаган.\nАммо, шу пайтгача ҳеч ким — на ОАВ, на зиёлилар, на мутасаддидар бу ҳақда “ғинг” демади. Бирор “тирик” зот чиқиб — “Биз қаерда оқсаяпмиз?”, “Қўшниларимиз ниманинг эвазига биздан олдинда?”, “Бурнигача ботқоққа ботган соҳани — келажагимизниқандай асраб қоламиз?” деб сўрамади! Ёнмади! Хатоларни таҳлил қилмади!\nАксинча, 25 йил мобайнида “таълимнинг ўхшаши йўқ ўзбек модели”, “Бетакрор илм масканларида — баркамол авлод улғаймоқда”, “Ўқитувчилар — меҳр ва эътиборда”… каби баландпарвоз гаплар, сохта шиорлар билан ўзимизни алдаб келдик, таъбир жоиз бўлса, ўз кўксимизга ўзимиз ханжар уриб яшадик!Яшаяпмиз ҳам!\nХотинларга қолган қавм…\nКурсдош дўстим Юнусобод туманидаги мактабларнинг бирида ҳуқуқ фанидан дарс беради. Яқинда учрашиб қолдик. Рангпаргина кўринди. Мактабдаги ишлари ҳақида сўрадим. Бояқиш, тўлиб турган эканми — қоғозбозликдан жони ҳалқумига келгани, она сути оғзидан кетмаган ўғил-қизларнинг ахлоқсизлиги, ўқитувчи камлигидан нафақат ҳуқуқ, балки жисмоний тарбия, экология, меҳнат, каби ихтисослигидан ташқари фанлардан ҳам дарс беришга мажбур бўлаётгани ҳақида куюниб гапирди.\nАйтишича, мактабда у билан бирга яна иккита эркак ўқитувчи бор экан… Бу — Тошкент шаҳридаги “ставкаси” 500 АҚШ доллари этиб белгиланган мактабда кузатилаётган ҳолат. Энди, бутун бошли эркаклари рўзғор тебратиш илинжида Россия ёки бошқа давлатларга кетган қишлоқ мактабларидаги аҳволни ўзингиз тасаввур қилаверинг.\nДемак, муаммонинг илдизи яна ўша иқтисодий қийинчилик, ижтимоий тенгсизлик, жамият ўрта қатламининг қашшоқлашувига бориб тақаляпти. Дунёнинг таълим тизими тараққий этган мамлакатлар, масалан Финляндияда ўқитувчиларнинг ўртача ойлик иш ҳақи йилига — 30 минг, Жанубий Кореяда 41 минг, Японияда 38 минг еврони ташкил этар экан. Табиийки, ойига, боринг ана, 1 миллион ойлик учун ишлайдиган одам, малакаси ва ўқитиш сифатини ошириш ҳақида эмас, энг аввало бозорга чиқиб шиппак сотиш ёки Россияга кетиш ҳақида бош қотиради…\nЯна бир гап. Бизда, ўзбекларда бола тарбиясида отанинг ўрни беқиёс. Эркак — оиланинг боши, қалқони. Фарзандларни отасиз тарбиялаш, униб-ўстириш, бизнинг миллат учун — иснод, фожиа.Кексаларнинг “эркаксиз уй етим”, дейиши ҳам шундан. Яна 10-15 йилдан кейин мактабларимиздан мард, олижаноб, қатъиятли, ушлаган жойини узиб оладиган жасур ўғлонлар эмас, балки сочини қизилга бўяб, тирноғини манекюр-педекюр қилдириб юрадиган хотинчалиш нусхалар етишиб чиқиши мумкинлигини ўйласам этим жунжикиб кетади…\nОтанг бозор, онанг бозор…\nИжтимоий тармоқларда Саъдулло Қуроновномли фойдаланувчи томонидан қолдирилган изоҳ эътиборимни тортди: “Таълим соҳасида ишлайдиган танишимдан сўрадим. “Нега жиддий ислоҳотлар қилмайсизлар, ҳамма муаммолар очиқ-ойдин кўриниб турибди-ку”. У эса кулиб жавоб берди: “Ҳаммаси юқоридагиларнинг иши. Ўқитувчи, директор, РайОНО — ҳокимият, прокуратура ва ҳоказолар учун мардикор ҳисобида… Одамдай ишлашга қўйишмайди. Ҳали шанбалик, ҳали пахта, ҳали обуна — саноғи йўқ”… Энди ўзингиз ўйлаб кўринг, ўзини ҳурмат қиладиган, халқини, болаларни маърифатли қиламан деган зиёли одам мактабга директор бўларканми? Айниқса, эркаклар?! Мактабга таълим бериш ўрнига пул ЙИҒИБ беришни биринчи ўринга қўядиган, баландроқ бақирадиган, безбет ва калтафаҳм директор керак. Акс ҳолда юқоридагиларнинг плани тўлмайди...”\nЕттинчи синфда ўқийдиган жияним айтиб қолди, синф раҳбари ўқувчиларга 25 килограмм металлолом ёки 15 мингдан пул олиб келишларини талаб қилибди. Йўқса, мактабга киритмаслик билан қўрқитибди. Қизиқ, Ўзбекистонда 9700 га яқин мактабда қарийб 5 миллион ўқувчи таҳсил олади. 10 минг сўмдан йиғилган тақдирда ҳам жуда катта маблағ тўпланади. Қаерга кетаяпти шунча пул? Нималарга сарф қилинаяпти? Ҳеч кимга ҳисоб берилмайди, расман, албатта!\n— Таълим сифати ҳаминқадар, болаларнизамонавий воситалардан чалғитиб, ўқиш, таълим олишга жалб қилиш эса кундан кун қийинлашиб бораяпти, – деб ёзади ўзбекистонлик блогер Санжар Саид. — Шундай пайтда металлолом, макулатура, обуна ва яна бошқа “солиқ”, мажбурий-ихтиёрий тўловлар билан болаларни мактабдан бездириш кимнинг хаёлига келган иш? Халқ таълими вазирлигими ёки Молия вазирлиги? Балки вилоят ҳокимияти бу буйруқни бергандир? Наҳотки Ўзбекистон бюджети ўқувчилар темир-терсагига қараб қолган бўлса? Ахир қип-қизил жиноятку бу!\n1690 йили Гданскда машҳур поляк астрономи Ян Гевелийнинг “Юлдузлар осмонининг атласи” чоп этилади. Унга дунёнинг барча даврлардаги энг буюк беш нафар математиги, жумладан, Мирзо Улуғбек сурати ҳамда ўша даҳоларга тегишли ҳикматли сўз битилган гравюра илова қилинади. Улуғ ватандошимиз сиймоси акс этган тасвир юқорисига унинг қуйидаги ибораси ёзиб қўйилган: “Ўз ишимни муносиб авлодларимга қолдирдим”…\nАфсуски, авлодлар — улуғларига, буюкларига муносиб бўлолмаяпти. Чунки, илмнинг, таълимнинг ва энг ачинарлиси — мураббий-ўқитувчининг қадри йўқ. Керак бўлса, бир тола пахтага алиштириб юборишади уларни. Мактабда болаларнинг зеҳнига эмас, ота-онасининг мартабасига, минаётган машинасига қараб муомала қилишади. Коллеж ваолийгоҳ талабаларининг олтин умри эса кўсакларорасида чириб битади. Бўладиган болаларни ҳам “Бункер” деган лаънати тизим топтап ташлайди. Домлалар, “профессор” ўқитувчилар, лаборанту аспирантларнинг эса кўчадаги паттачидан фарқи йўқ: “Ставкалар бор, қайноқ ставкалар”. Шу уларнингдарди!\nМана нега биз аждодлар олдидаги бурчимизнибажаролмаяпмиз! Уларга муносиб бўлолмаяпмиз! Аминманки, чориғимизни судраб, эгат оралабюришда давом этсак, яна 100 йил Улуғбек гўридатик туради!\nОдамларни “намозхон ва беномозга” ...\n3 hours ago Озодлик Ўртоқлашинг Принт қилиш “Тўхтабой” жомеъ масжиди собиқ имоми Исҳоқжон Бегматов миллий урф-одатларни бидъат деб атагани ҳамда одамларни намозхон ва бенамоз ...\nДинSeptember 1 2017, 07:09\n“Аршин молчи” (“Аршин мал алан”) номли озарбайжон фильмини кўрмаганлар бўлмаса керак. Ушбу ажойиб кинокомедия ўзбек тилида ҳам кўп намойиш этилган ва анча шуҳратга эришган. ...\nҚашқадарёда 15 ёшли ўқувчининг жасади каналдан ...\nҚашқадарё вилояти Қарши тумани “Дашт” қишлоғи ҳудудидан оқиб ўтувчи магистрал каналидан топилган 15 ёшли ўқувчининг ўлими сабаблари ҳозирча номаълумлигича қолмоқда. ...\nЖамиятOctober 28 2019, 08:10


@salovatlar - Статистика канала SALOVATLAR. Telegram Analytics\n@salovatlar Нравится 0\n30 Oct 2018, 20:34\nҲадис ва ҳикмат\nКаналы, которые цитирует @salovatlar\nSolihon Domla 🌙 🍃\n17 Oct, 11:31\nDAWO.UZ —- ДАВО.УЗ\n16 Oct, 04:17\nSolihon domla muxlislari✔\n12 Oct, 10:36\n9 Oct, 19:24\n8 Oct, 08:43\nСолиҳа қориялар маскани\n🌙 Oshiqun Nabiy ﷺ\n27 Sep, 05:37\n26 Sep, 20:02\n23 Sep, 17:26\nOperatsiya Uz (jarrohlik ) операциялар\nSALOVATLAR 23 Oct, 08:08\nНомаҳрамнинг юзига боқиш билан кўзинг жунуб бўлгач, унга надомат ёшлари ила ғусл қилдир...\nҲазрати Мулло Абдураҳмон Жомий қуддиса сирруҳу\nSALOVATLAR 22 Oct, 11:37\n#ibratvaqti 🕌Мирхалил хожи ота жоме масжиди\n👳♂Улуғбек домла "Хар замондаги хоинлар.... "\nSALOVATLAR 22 Oct, 08:26\nРепост из: Solihon Domla 🌙 🍃\nSALOVATLAR 21 Oct, 09:07\nSALOVATLAR 20 Oct, 20:42\nSALOVATLAR 20 Oct, 08:57\nАллоҳим бизларни кечир\nSALOVATLAR 18 Oct, 20:17\nRasululloh sallolohu alayhi vasallamning masjidlarida ovoz kuchaytirgichda aytilgan ilk azon (1952-yil). Muazzin - asli o‘zbek bo‘lgan shayx Abdulaziz Buxoriy hazratlari.\nSALOVATLAR 18 Oct, 09:27\nБугун Ҳабибимиз Муҳаммад Мустафо Соллоллоҳу аълайҳи васалламга Саловат айтдингизми?\n✅ Solihon Domla kanali ✅\n📲Фойдали каналга обуна бўлинг⬇\nSALOVATLAR 18 Oct, 05:56\nSALOVATLAR 17 Oct, 15:13\nРепост из: Oliymahad.uz\nSALOVATLAR 17 Oct, 15:11\n✔Уйқунинг 12 хил тури бор:\nSALOVATLAR 17 Oct, 11:48\nBoshqa gruppalargayam Tarqatvoringlar iltimos savob uchun.\nSALOVATLAR 17 Oct, 11:43\n00:00 ●━━───── 04:20\n📜 Лабини ишириб, қошини териб, бурнини тўғрилатаётган айрим инсонлар ҳақида жуда ҳам оғир маъруза. Яқинларимизни огоҳлантирайлик🔍\n👤Abdulloh Domla 🎤\nSALOVATLAR 17 Oct, 11:31\nДомлага ҳар хил савол бермелар акс холда мана бу болага ўхшаб қоласизлар...\nSALOVATLAR 17 Oct, 11:28\nСАРАТОННИ ОЧЛИК БИЛАН ДАВОЛЛАШ\nСаратон мусулмон мамлакатларида хавфли касаллик ҳисобланмайди ва бир неча муддат давомида очлик ёрдамида осонлик билан даволанади. Бироқ Россияда бу касаллик орқасида жуда катта пул қилинади, даволаш усуллари эса ошкор қилинмайди. Гап шундаки, мусулмонлар бу касалликни саратон эмас, балки оддий организм ҳужайраларидан кўра бир неча марта кўпроқ қувват ютиб юборадиган ҳайвон деб атайдилар.\nУ кўпаяди (метастаза), сўнгра кўпайганидан кейин қувват етмай қолгач, оқибатда организмнинг барча ресурсларини ютиб юборади ва фақат шундан кейингина ўлим ҳолати рўй беради. Ҳайвон озиқадан маҳрум қилинса, у тезда ҳалок бўлади. Жазоир университети профессорининг айтишича, 3 кундан бир ойгача бўлган муддатдаги очлик натижасида саратон исталган босқичда ҳалок бўлади. Очлик (очиқиш) – ҳеч нарса емаслик ва фақат тоза сув ичишдир. Одамдан қаттиқ қора нажас табиий йўл билан чиқиб кетиши биланоқ, бу касаллик ўтиб кетганлигини англатади.\nУзлуксиз овқатланиш ҳам саратон касаллигини келтириб чиқариши мумкин. Айтиш жоизки, мусулмон мамлакатларидан келган шифокорлар Россияда саратон касаллиги ва шу сабабли ўлим ҳолатлари тўғрисидаги статистикани эшитиб, ҳайратда қолишади, чунки бу касаллик шарқда кам учрайди, агар дуч келса, даволанади. Бироқ бизнинг мамлакатимизда ва ғарбда саратон касаллигини бундай оддий даволаш тўғрисида маълумотлар деярли йўқ, юз минглаб одамлар ўлишда давом этадилар. Очлик - саратон касаллигининг олдини олиш ва даволаш рецептидир. Бунга Ғарб олимлари энди етиб келишди.\nProceedings of the National Academy of Sciences журналида чоп этилган тадқиқотга кўра, одамлар вақти-вақти билан уч марта овқатланишдан воз кечиши ва куннинг ярими ёки учдан бир қисмида рўза тутиши керак.\nЯна бир муҳим масала «парҳез кунлари» бўлиб, бунда максимум 500 килокалория истеъмол қилиш ёки нонушта ва тушликдан воз кечиш керак.\nОлимларнинг фикрига кўра, бундай амалиёт одамларга ўз вазнини меъёрда сақлаш ва диабет, саратон, Альцгеймер касаллиги, шунингдек, юрак-томир тизими касалликлари ривожланишига қарши туришга имкон беради, деб ёзади «Лента.ру».\nБундай соғломлаштириш таъсири озиқ-овқат маҳсулотларини вақтинча рад этиш организм стрессга самарали жавоб бериш, яллиғланиш жараёнларини тўхтатиш, ўсимтани "овқатланиш" дан маҳрум қилиш ва шикастланган ҳужайраларни йўқ қилиш жараёнини тезлаштиришга имкон бериши билан боғлиқ.\nТадқиқотчилар кўпчилик учун анъанавий бўлган уч марталик овқатланиш тизими эволюция нуқтаи назаридан ғайритабиий деган хулосага келишди. Хусусан, мустақил равишда ўзлари озиқ-овқат топган ота-боболаримизнинг овқатланиши тартибсиз характерга эга бўлган. Шу сабабли, овқатланишсиз кўп соат давомида ўйлаш ва ҳаракат қилиш қобилияти инсон учун табиий хатти-ҳаракатлар ҳисобланади.\nЯқинларингизга хам улашинг.\nСаратон мусулмон мамлакатларида хавфли касаллик ҳисобланмайди ва бир неча муддат давомида очлик ёрдамида осонлик билан даволанади. Бироқ Россияда бу...\nSALOVATLAR 17 Oct, 10:03\nЖАННАТ ҲАҚИДА - Нуриддин ҳожи домла\nAZIZ BIRODARLAR MARUZALARNI DOʻSTLARGA ULASHIB TURINGLAR\n☪ КАНАЛГА ОБУНА БЎЛИНГ\nSALOVATLAR 17 Oct, 10:01\nSALOVATLAR 16 Oct, 04:17\nЯлангбош намоз ўқишлик.\nСавол: Ялангбош намоз ўқишлик қандай?\nЖавоб: Ялангбош намоз ўқишнинг бир неча кўриниши бор:\n1) Мажбурий ҳолатда кароҳатсиз жойиздир.\n2) Дангасалик сабабли гоҳо ялангбош намоз ўқилса, макруҳи танзиҳийдир. Унинг сабабидан савоб камаяди.\n3) Ялангбош намозни суннат деб тушунмасдан одат қилиб олинса, у ҳолда макруҳи таҳримийдир.\n4) Ялангбош намозни суннат деб билиб ихтиёр қилишлик бидъатдир.\n5) Ялангбош намозни афзал ва суннат деб билишлик ва намозда бош кийим кийишликни ҳақир санашлик куфрдир.\n(Фатаво Оламгирия, 1-жилд,106-бет. Дуррул мухтор, 1-жилд, 474-бет. Роддул мухтор, 1-жилд, 482-бет. Фатаво Қозихон, 1-жилд, 118-бет)\n(خُذُوا زِينَتَكُمْ عِنْدَ كُلِّ مَسْجِدٍ)\nЯъни: "Намоз вақтида энг яхши либосингизни ихтиёр қилинг" дея ҳукм қилинган. (Аъроф сураси, 31-оят)\nСалла ва дўппи ҳам либосга киради. Шу сабабли бу оятнинг тақозосига кўра намозда салла ва дўппи кийишлик лозимдир. Мусаннафу ибн Аби Шайбада:\nباب من كان يسجد على كور العمامة ولا يرى به بأسا\nСалланинг пеши (олд қисми)га сажда қилишни хеч қандай зарари йўқ деб биладиган кимсаларнинг далиллари тўғрисида бир боб бор. У бобда саккизта ҳадис қайд қилинган. Яна:\nباب من كره السجود على كور العمامة\nСалланинг пеши (олд қисми)га сажда қилишликни макруҳ деб биладиган кимсаларнинг далиллари тўғрисида бошқа боб бор. У бобда ўн иккита ҳадис бор. Фақат икки бобнинг ўзида йигирматта ҳадисни кўриб олинг. Улардан собит бўладики, суннат тариқа бош кийим кийиб намоз ўқишликдир.\n"Баара масаайил" - Ўн икки масала китобидан. 24-бет. Абдулқайюм Комил таржимаси.\n_____ Шайхул-Ислом Муфтий Тақий Усмоний ҳазратларининг ўзбек тилидаги илмий-маърифий канали https://t.me/joinchat/AAAAAEu2Zsw_UOl3KPSufg\nSALOVATLAR 15 Oct, 10:50\nYunus Emro "Jannatning irmoqlari "


Баъзи сериаллар бизни манқуртга айлантирмоқда ёхуд хусусий телеканаллар раҳбарларига очиқ хат! — Ishonch Gazetasi\nБаъзи сериаллар бизни манқуртга айлантирмоқда ёхуд хусусий телеканаллар раҳбарларига очиқ хат!\nМана, бир неча кундирки, ижтимоий тармоқларда турк сериаллари ҳақида баҳс-мунозаралар авжига чиққан. Баҳс-мунозара кучайган сари телеканалларимизда турк сериаллари ҳақидаги реклама кўпайгандан кўпаймоқда. Нима учун? Халқнинг талаби, хоҳиш-истаги нега эътиборга олинмайди? ОАВларда, сайтларда бу ҳақда тинимсиз таҳлилий, мулоҳазали мақолалар бериб борилаётган бўлса-да, кенг аудиторияни қамраб олган телеканаллар раҳбарлари нега бу ҳақда ўйлаб кўрмаяпти? Ахир, ҳамма канални турк сериаллари босиб кетди.\nАзалдан салла деса, каллани олиб келамиз – турклар билан яхши ҳамкорлик дегани уларнинг ўзида беришни ман қилган сериаллари бутун каналларни эгаллаб олсин дегани эмас-ку! Масалан, бир оилада ота ҳам, она ҳам хиёнаткор, уларнинг уйланган ўғли ёки қизи ҳам оиласига хиёнат қилади. Ва бу табиий ҳол. Худди дунёда эркак зоти қуриб кетганидек опа синглисининг эрига кўз олайтирган. Худди дунёда қиз зоти қуриб кетганидек йигит ўгай онасининг қизини севиб қолган. У ўгай она ҳам эрига хиёнат қилиб, йигитнинг отасига тегиб олган, оқибатда йигитнинг онаси отасини ташлаб кетган, аслида ўгай сингил бир пайтлар отасининг онасига хиёнати меваси – туғишган сингил!\nЎйлаб кўрайлик: хиёнаткорликни тарғиб қилувчи турк сериаллари бизга нима беради? Аввало, ёшларимизда ўша миллатга нисбатан меҳр уйғотади. Меҳримиз баландки, қизларимиз бугун турк йигитига фахр билан турмушга чиқиб кетаяпти. Туркларнинг кинодаги ҳаёти нафақат онгимизга, балки хонадонларимизга кириб келмоқда. Ёшлар кинолар орқали бошқа миллатнинг туриш-турмушини ўрганади, тарихига қизиқа бошлайди. Мен, албатта, бошқа халқларнинг тилини, урф-одатини, тарихини ўрганишга қарши эмасман. Ўрганиш бошқа, меҳр қўйиш бошқа… Қолаверса, бундай сериаллар орқали эмас. Яна сериалки қизнинг онаси билан теппа-тенг гап талашиши, ўғилнинг ота билан ёқа бўғиб қолиши… Кийимларини-ку айтманг. Ҳавасимиз зўрлигидан Туркиянинг кўйлагини киймасак тўйга боролмайдиган бўлиб қолдик. Сарполаримизда, албатта, туркларнинг либоси, ҳатто галстук, пайпоқ, совунгача. Ўйлаб кўрмаяпмиз: улар сериаллар орқали кийимларига ҳавас уйғотиб, иқтисодини ривожлантираяпти. Биз эса кўп нарсани йўқотяпмиз. Чўнтагимиздаги пулимизни ўзга давлатнинг маҳсулоти учун ўн баравар қимматига сарфлаяпмиз. Ачинарлиси, эвазига оладиган бадалимиз нафақат моддий йўқотиш, балки МАЪНАВИЙ таназзулга олиб келяпти.\nҚайси каналга олманг, қайси каналнинг дастурини кузатманг – турк сериали. Баъзида ҳар бир канал келишиб олгандек кетма-кетликда қўйиладиган «Гуллар изтироби», «Ҳовли» «Аёл», «Жасур ва гўзал» каби сериаллар оқими тўхтамаётганидан ҳайратга тушасан. «Эртуғул», «Муҳташам юз йил» каби тарихий киноларга чидаш мумкиндир. Американинг жангари, уруш саҳналарига бой бўлса-да, барибир инсонийликни, ғурурни, қаҳрамонликни тарғиб этадиган киноларига чидаш мумкин. Ўзимизнинг кўнгилни тўлдирар даражада ишланмаган бўлса-да, миллий менталитетни сақлаб қолишга ҳаракат қилган сериалларга чидаш мумкин, қаҳрамонларининг кўзидан ҳеч ёши тинмайдиган ва шу билан бирга урф-одатлари бизга яқинроқ бўлган корейс сериалларига чидаш мумкин, аммо Туркия киночилари томонидан ишланган, туркларнинг ўзлари ҳам кўришни маън қилган, уларнинг ҳаётидан, турмушидан узоқ бўлган сериалларга чидаб бўлмайди.\n«Facebook» ижтимоий тармоғида «Халқ билан мулоқот» гуруҳи бор. Айни кунларда ушбу гуруҳда турк сериалларига одамлар қандай муносабатда эканини уларнинг турк сериаллари ҳақидаги постларга ёзилаётган фикрларидан ҳам англаш қийин эмас.\nБ.Суяров: Барча турк сериалларини тақиқлашни таклиф қиламан. ТВнинг барча каналларини турк сериаллари банд қилмоқда.\nГ.Бейсеитова: Бир тийинга қиммат сериаллар. Асоратини айтмайсизми? Умуман кўрмаслик керак. Беҳаё хотин-қизлар ва хотинбоз эркакларни кўриб ёшлар нимани ўрганади?\nВ.Холияров: Ҳақиқатдан ҳам турк сериаллари безор қиворди одамни, кўнгил айнийдиган даражада.\nХ.Маджидова: Сериал муҳокама қилишдан бошқа иш йўқми? Ёқмаса, кўрманглар, бошқа муҳим масалалар ҳам бор.\nФлу: Айнан ўша муҳим масалаларга аралашолмаслигимиз учун бизларни чалғитиш учун сериал беришади-да.\nД.Тошназаров: Ҳаммасида битта муаммо. Битта аёлнинг иккита эри бўлади, шуям киноми? Юқоридаги комментларда ёқмаса бошқа канални кўринг, дейилибди. Ахир, қайси каналга олсак, турк сериаллари навбат кутиб турган бўлади…\nМ.Мирҳайдаров: Агар эътибор берсак, турк сериалларини кўкларга кўтариб мақтаётганларнинг кўпчилиги аёллар. Энди фарзандларимизнинг тақдири шу аёлларимиз қўлида эканини бир тасаввур қилиб кўрингсизлар-а…\nФ.Муҳаммадиев: Айниқса, қамоқдаги аёллар курортда юргандек тасвирланган кинони қизиқиб кўришаяпти… Бу эса жуда ачинарли ҳолат…».\nТуркияда яшайдиган фарзандиникида бўлиб қайтган фарғоналик бир онахон шундай дейди: «Туркияда янги сериалларнинг бир-икки қисмини намойиш этишади, кейин одамларнинг ижтимоий тармоқдаги мулоҳазаси кузатилади, агар янги сериал яхши баҳо олмаса қўйилмайди». Аммо бизда-чи, ҳатто журналистлар бу масалани кўтариб чиқишига қарамай турк сериаллари тўхтатилмаяпти. Нима, бу нописандликми ёки «шаҳар бедарвоза» деганими? Бу сериалларни тарғиб қилаётган, қўйишга рухсат бераётганларнинг асл мақсади нима? Бугун Президентимиз халқни китоб мутолаасига чорлаётган, китобхонлик маданиятини юксалтириш сиёсат даражасига кўтарилиб турган бир пайтда бу сиёсатга қарши қилинаётган ишми? Мақсад одамларни китобдан чалғитиш, фақат маиший мавзудан бошқасига онги етмайдиган, савиясиз халққа айлантиришми? Масалан, божхона томонидан фалон порнографик фильм дисклари ушлаб қолинди, деган хабарларга кўзимиз тушади. Аммо нега телевидениеда берилаётган порнографик киноларнинг дебочаси сифатида ишланган сериалларни назорат қилмайди ҳеч ким? Ёки бунинг ортида миллатнинг маънавиятини ўлдиришдек атайлаб уюштирилаётган ғоя ётибдими? Бунга ким ЖАВОБ БЕРАДИ? Эртага бу сериаллар туфайли порнографияни очиқ-ойдин кўрсатадиган ва табиий қабул қиладиган авлод етишиб чиқмайди, деб ким кафолат беради?\nБундан муддао нима? Ўзбек маданияти, маънавиятини бутунлай йўққа чиқаришми? Ёш авлод бугунги кунимиз тарихга айланганда ўз тарихини мана шундай сериаллар орқали яратадими? Турк сериалларига тобора кўникиш, воқеа-ҳодисаларини табиий қабул қилиш оқибатда ҳаётимизни ҳам шунга мослаштиришимизга, миллат таназзулига олиб келишини эсдан чиқармайлик.\nБугун турк сериалларининг ашаддий томошабинлари, ёқлагувчилари ҳам бор, албатта. Уларга ушбу сериалларнинг салбий жиҳатлари ҳақида гапирсангиз, «бир пайтлар қўйилган Мексика, Бразилия ва ҳ.к. сериаллари унутилиб ҳам бўлди», дегувчилар топилади. Лекин жиноятчилар, фоҳишалар айнан ўша унут бўлган сериалларни кўриб катта бўлган авлод вакиллари, ярим яланғоч кийиниб қўшиқ айтадиган, отасига тик қараб гап қайтарадиган, ўзининг номуссизлигидан уялмаётган баъзи қизлар, аёллар, йигитлар – ўша сериаллар қурбони, эмасми? Йиллар давомида асабийлашиб кўрилган, онг остида тўпланиб ётган салбий ҳиссиётларнинг юзага чиқиши оқибатлари буларнинг барчаси. Бугун ўзга миллат вакилига турмушга чиқишга ҳавас қиладиганлар қаердан пайдо бўляпти, деб ўйлайсизлар? Яна 10-20 йилдан кейин бундан ҳам баттар бўлиши мумкин. «Ҳовли» сериалидагидек қамоқхоналар кўпаймаслигига ҳеч ким кафолат беролмайди.\nАйтмоқчи бўлган гапим шуки, Сизлар ҳам шу миллатнинг фарзандларимисиз, оилангизда аёлларингиз, қизларингиз шу сериалларни кўрадими? Уларнинг тарбиясидан ташвишланмайсизми? Ёки сизларга фақат даромад муҳимми? Мен бу фикрларим билан сизларнинг бу борадаги позициянгизни билмоқчи эдим. Эътирозларингиз бўлса ҳам, марҳамат, эшитишга тайёрман. Ва шу билан сизлар узлуксиз қўяётган сериалларнинг инсон руҳиятига қанчалик салбий таъсири борлигини исботлаб беришга ҳам тайёрман.\nОлимларнинг фикрича, сериаллар одамни зомбига айлантиради. Очиқ хатимга маънавиятимиз орқасидан чорак асрдан буён оила тебратаётганлар, мутасаддилар, қолаверса, парламент ҳам ўз муносабатини билдиради, деган умиддаман.\nТаҳририятдан: Мавзу ОАВда қизғин муҳокама қилинмоқда. Бироқ энг қизиғи, унга айнан иккинчи томон – яъни сериалларни намойиш этаётганларнинг муносабати йўқ. Ўйлаймизки, жамият ривожланиб борар экан, ҳар ким бунда ўз ўрни, масъулиятини сезиши керак. «Ishonch» иккинчи томонга ҳам минбар таклиф этади…\n«Аниқ мақсадим ва йўлим бор!»\nСанаторийда сумалак сайли\nЭнергетика касб-ҳунар коллежларида янги ўқув йилини ташкил этиш бўйича давра суҳбати…


10:46, 13.09.2019 // 39554\nЭкзосайёрада сув буғи аниқланди. Буни ҳаёт нишонаси дейиш мумкинми?\n«Хаббл» телескопи фаолиятига бағишланган «Spacetelescope.org» сайтининг хабар беришича, мазкур телескоп кузатувлар тарихида биринчи марта ўзга юлдуз системасидаги экзосайёра атмосферасида сув буғи мавжудлигини аниқлаган. Бу ҳақда, шунингдек, NASA ҳам хабар берди.\nХўш, бу ўша экзосайёрада ҳаёт нишонаси бор дейиш учун асос бўла оладими? Афсуски йўқ. Олис экзосайёра атмосферасида сув буғи аниқлангани бу ерда тириклик мавжудлигига етарлича далолат қила олмайди. Бироқ экзосайёралар атмосферасида сув буғи аниқланиши фактининг ўзи шуни англатадики, демак Ердаги телескопларнинг ҳозирги технологик ривожланганлик даражаси билан биз ҳаёт учун яроқли экзосайёраларни қидириб топа оламиз!\n«Хаббл» телескопидан олинган тасвирларни таҳлил қилиш асносида Лондон университет коллежи (UCL) олимлари K2-18b экзосайёраси атмосферасида сув буғи мавжудлигини аниқлагани ҳақидаги хабарни биринчи бўлиб Nature журналида эълон қилишган. K2-18b биздан 111 ёруғлик йили масофасида, Арслон юлдуз туркумидаги қизил митти юлдуз системасида жойлашган экзосайёра бўлиб, массаси Ер массасидан саккиз баробар катта экани маълум. Шунга кўра, уни «Йирик Ер» ёки «СуперЕр» деган ном остида келтирилган мақолаларни илмий бўлмаган айрим нашрларда учратиб қолишингиз мумкин. K2-18b экзосайёраси ўз юлдузини 33 кунда айланиб чиқади. Унинг атмосферасида, шунингдек, кам миқдорда бўлса-да, гелий ва водород газлари ҳам аниқланган.\nУшбу экзосайёра ўз юлдузига нисбатан «яшаш муҳити» деб номланадиган масофада жойлашгани унда сувнинг суюқ ҳолда бўлишини тақозо қиладиган омиллардан биридир. Суюқ сув мавжудлиги эса муайян осмон жисмида ҳаёт юзага келиши учун энг асосий шартлардан бири ҳисобланади. K2-18b’да сув буғи аниқлангани унда сув суюқ ҳолатда мавжудлигига тўғридан тўғри ишора ҳисобланади. Албатта, K2-18b’да ҳаёт мавжуд бўлиши эҳтимолини бошқа айрим омиллар кескин пасайтириб юборган; бироқ олинган натижа, яъни экзосайёрада сув буғининг мавжудлиги бошқа бир фундаментал масала юзасидан саволларга ойдинлик киритиши кутилмоқда. Масала шундаки, ҳозирда бизга маълум осмон жисмлари орасида фақат Ер сайёрасидагина сув суюқ ҳолда мавжуд бўлиб, унинг ҳар учала агрегат ҳолатида бўла олиши ва табиатда сувнинг айланиши ҳодисаси бошқа сайёраларда кузатилмайди. Шу жиҳатга кўра бутун коинотда Ер ноёб сайёра бўлса керак деган фикр мавжуд. Агар башарти K2-18b’да сув буғи аниқланган экан, демак Еримиз бу жиҳатдан ноёб сайёра бўлмаслиги катта эҳтимол.\nЭслатиб ўтамиз, K2-18b сайёраси 2015 йилда Кеплер телескопининг иккинчи миссияси давомида аниқланган эди (шу сабабли ҳам унинг номида K2 деган жойи бор). Олимлар унинг 2016–2017 йилларга оид «Хаббл» орқали олинган тасвирларини махсус компьютер дастури воситасида фильтрлаб ўрганиб чиққан. Тадқиқотчилар, шунингдек, ушбу сайёра атмосферасида яна метан ва азот газлари ҳам мавжудлигига ишора берувчи белгиларга дуч келганини айтган бўлса-да, бироқ бу ҳали исботланмаган факт эканини ва бу борада кейинги тадқиқотлар аниқлик киритишини таъкидлаб ўтган. Шунингдек, бу ва бу каби сайёралар борасидаги янги ва янада аниқроқ маълумотларни яқин йилларда коинотга чиқарилиши кутилаётган космик телескопларнинг янги авлоди, хусусан, «Жеймс Уэбб» телескопи тақдим этишига ҳам ишонч билдирилган. Шунингдек, экзосайёраларни тадқиқ қилишда 2028 йилда учирилиши режалаштирилган ARIEL лойиҳаси ҳам катта туртки бериши кутилмоқда. Унга кўра, мингта Ерга ўхшаш экзосайёра синчиклаб кузатилади.\n17:19, 25.10.2021 // 84608\n08:14 Кеча // 73039\n22:28, 25.10.2021 // 64665\n22:44, 25.10.2021 // 56027\n22:58, 25.10.2021 // 45035


Зайниддин Зидан: «Ёзги трансферлар? Мен у вақтда «Реал»да бўлишим аниқ эмас» » Скачать музыку бесплатно новинки музыки 2016-2017\nЗайниддин Зидан: «Ёзги трансферлар? Мен у вақтда «Реал»да бўлишим аниқ эмас»\nКомментариев: 0 Просмотров: 321 Дата: 13-03-2016, 12:23 «Реал» жамоаси бош мураббийи Зайниддин Зидан Испания чемпионатининг навбатдаги турида «Лас-Пальмас»га қарши ўйин арафасида журналистларнинг саволларига жавоб қайтарди. У саволларга жавоб қайтариш чоғида мавсум якунида жамоада бўлмаслиги мумкинлигини истисно этмаган.«Ҳа, биз кетма-кет 3та ўйинда ғалаба қилдик, ўйин яхши йўлга қўйилган, машғулотларимизда ҳам ажойиб муҳит юзага келган. Қачонки ғалабалар қозонар экансан, барчаси жойида бўлади. Дербидан кейин [«Атлетико»га қарши 0:1 ҳисобидаги мағлубиятли ўйин] вазият бошқача эди. Аммо ҳозир биз олға ҳаракатланаяпмиз, олдиндаги ўйинлар ҳам осон кечмаслиги аниқ.Ёзги трансферларми? Бу саволга жавоб қайтара олмайман. Чунки, ўша вақтда «Реал» бош мураббийлигида бўлиш-бўлмаслигимни ўзим билмайман. Мавсум якунлансин, кейин кўрамиз.Атрофда кўп гап-сўзлар юрибди. Бунинг ҳайрон қоладиган жойи йўқ. Мен эса ҳозир фақат олдиндаги ўйин ҳақида қайғурмоқдаман», – дейди Зидан.28 турдан кейин «Реал» примеро турнир жадвалида 3-ўринда бормоқда. - деб хабар бермоқда Stadion.uz нашри.


Нукус давлат педагогика институти профессор-ўқитувчилари «Алпомиш» ва «Барчиной» махсус тестларини топширди - AJINIYOZ NOMIDAGI NUKUS DAVLAT PEDAGOGIKA INSTITUTI\nНукус давлат педагогика институти профессор-ўқитувчилари «Алпомиш» ва «Барчиной» махсус тестларини топширди\nАҳоли ўртасида соғлом турмуш тарзини кенг тарғиб қилишни тизимли йўлга қўйиш, жамиятда соғлом турмуш тарзи тамойилларини янада кучайтириш, ўсиб келаётган ёш авлодни зарарли одатлардан асраш ҳамда ҳар бир маҳалла, таълим муассасалари, меҳнат жамоалари ва бошқаларда жисмоний тарбия ва спорт фаолиятини самарали ташкил этиш тизимини шакллантириш мақсадида Вазирлар Маҳкамасининг 2019 йил 29 январьдаги «Ўзбекистонда соғлом турмуш тарзини кенг тарғиб қилиш ва аҳолини жисмоний тарбия ва оммавий спортга жалб этиш тўғрисида»ги қарори қабул қилинган эди.\nУшбу қарор асосида аҳолининг ёшига қараб, умумий жисмоний тайёргарлигини белгиловчи спорт меъёрларини ўз ичига олган «Алпомиш» ва «Барчиной» тестларининг аҳолининг кенг қатламлари ўртасида мусобақа тарзида доимий равишда ўтказилишини ташкил қилиш белгилаб берилди.\nШу муносабат билан Ажиниёз номидаги Нукус давлат педагогика институти профессор-ўқитувчилари иштирокида «Алпомиш» ва «Барчиной» тестлари ташкил этилди.\nНукус шаҳридаги марказий «Турон» стадионида шу йилнинг 7 апрель куни институтнинг эркак ўқитувчилари «Алпошиш» махсус тестлари, 14 апрель куни эса аёл ўқитувчилари «Барчиной» махсус тестларини топширди.\nМахсус тест жараёнларини институтнинг жисмоний маданият факультети факультетлараро жисмоний тарбия кафедраси профессор-ўқитувчилари назорат қилиб борди.\nТест якунлари бўйича ғолиб ва совриндорларнинг III, II, ва I даражали кўкрак нишонлари билан рағбатлантирилиши ташкил этилади.


Microsoft — дунёдаги энг қиммат компания. Техногигант Apple’ни қандай ортда қолдирди? – Kommers.uz\nТаҳлил\t22:06 | 29.10.21\nMicrosoft — дунёдаги энг қиммат компания. Техногигант Apple’ни қандай ортда қолдирди?\nMicrosoft даромади 2020 йилга нисбатан 22 фоизга ўсди\nMicrosoft Apple’ни ортда қолдириб, дунёдаги энг йирик бозор капиталлашувига эга компанияга айланди. Бу ҳақда CNBC хабар бермоқда.\nТошкент вақти билан соат 19:30 ҳолатига кўра, Microsoft капиталлашуви 2,45 триллион долларни, иккинчи ўриндаги Apple компаниясининг капиталлашуви эса 2,41 триллион долларни ташкил этди.\nNasdaq биржасининг Тошкент вақти билан 19:30 ҳолатидаги маълумотларига кўра, савдолар очилишидан кейин Apple акциялари 3,5 фоиздан кўпроққа тушиб кетган. Бу вақтга келиб компания акциялари тахминан 147 долларга тенг эди. Ушбу кўрсаткич 2021 йил 7 сентябрда эришилган 157,26 долларлик рекорддан тахминан 10 долларга камдир.\nApple нега Microsoft’дан ортда қолмоқда?\nОхирги икки ҳафта ичида Apple акциялари асосан ўсишга эришди. Компания сентябрь ойида якунланган чорак натижаларини эълон қилди, бироқ улар таҳлилчиларнинг прогнозларидан паст бўлди. Apple’нинг маълум қилишича, чораклик даромад рекорд даража — 83,4 миллиард долларга етган, бу 2020 йилнинг шу даврига нисбатан 29 фоизга кўп. Аммо экспертлар даромадни 84,85 миллиард долларга етишини кутган эди.\nКомпания бош директори Тим Кукнинг айтишича, Apple етказиб беришдаги муаммолар туфайли 6 миллиард доллар йўқотган. У компанияни жорий чоракда таъминот занжирида янада катта муаммолар кутаётгани ҳақида огоҳлантирди. Apple’нинг асосий маҳсулоти — савдодан тушган маблағ қарийб 38,87 миллиард долларни ташкил этган iPhone сотуви ҳам кутилганидан паст бўлди.\nMicrosoft акциялари, аксинча, 29 октябрь кунги савдолар давомида деярли 1 фоизга қимматлашиб, ҳар бир акция нархи 327 долларни ташкил қилди. Компания даромади ўтган чоракда, Apple’дан фарқли ўлароқ, таҳлилчиларнинг кутган прогнозларидан ошиб кетди: Microsoft даромади 2020 йилга нисбатан 22 фоизга ўсиб, 45,32 миллиард долларни ташкил этди.\nАввалроқ Tesla компаниясининг нархи 1 триллион доллардан ошгани ҳақида хабар берилганди. Шунингдек, Facebook компанияси номи ва логотипини ўзгартиргани маълум қилинди.


Мане "Манчестер Сити"га қарши ўйиндан олдин нималар деди?\n30 июнь, 2020, 18:50\nТеглар:Манчестер Сити | Садио Мане | Ливерпуль\n“Ливерпуль” форварди Садио Мане «Манчестер Сити»га қарши ўйиндан олдин ўз фикрларини билдириб ўтди.\n“Мен ҳар доим айтганман, биз тўхташимиз керак эмас. Биз чемпион бўлганимиздан кейин ҳам тўхтамаймиз. Биз фаолиятимизда янги саҳифа очдик, аммо келажакда яна нималарга эришишимиз мумкинлигига амин бўлишимиз керак.\nФутболда рекордлар доим йўқ қилинади. Биз ҳам чемпион бўлганимиздан кейин яна нимагадир эришишни хоҳлаймиз.\n“Манчестер Сити”га қарши яхши ўйин бўлади. Биз ғалаба қозониш учун қўлимиздан келганича ҳаракат қилишимиз керак, ҳеч қандай баҳона кетмайди. Биз қолган барча ўйинларда ғалаба қозонишни режалаштиряпмиз”, - дейди Мане.\nЭслатиб ўтамиз, “Манчестер Сити” – “Ливерпуль” баҳси 2 июль куни бўлиб ўтади.\nАПЛ 34-тур: 102 дақиқа давом этган баҳсда "Борнмут" "Тоттенхэм" билан дуранг ўйнади\n“Ливерпуль”нинг камчилиги нимада?


Ўзаро ҳамкорликка очиқлик: Ўзбекистон ташқи сиёсатидаги «янги энергетика» нимага олиб келади? | Ўзбекистон Республикаси Президенти ҳузуридаги Стратегик ва минтақалараро тадқиқотлар институти\nЎзаро ҳамкорликка очиқлик: Ўзбекистон ташқи сиёсатидаги «янги энергетика» нимага олиб келади?\nЎзбекистоннинг халқаро майдонда тутган кенг ўрни Президент Шавкат Мирзиёев бошчилигидаги мамлакат ташқи сиёсатининг ўзига хос хусусияти бўлиб қолмоқда. Стратегик ва минтақалараро тадқиқотлар институти директори ўринбосари Санжар Валиевнинг айтишича, бундай йўналиш ташаббускор ташқи сиёсатни талаб қилади. Эксперт Kun.uz сайтига берган интервьюсида Ўзбекистон раҳбариятининг янги ташаббуслари яқин қўшнилар билан муносабатларни қандай тарзда шакллантириши ҳақида сўз юритди.\n- Москва ва Тошкент ўртасидаги икки томонлама муносабатларнинг Шавкат Мирзиёев даврида ривожланишини қандай таърифлаган бўлардингиз?\n- Россия билан муносабатлар биз учун доимо стратегик аҳамиятга эга бўлиб келган. 2005 йилги келишувга мувофиқ, мамлакатларимиз ўртасида иттифоқчилик муносабатлари ўрнатилди, ҳамкорликнинг кенг қамровли дастурлари доимо қўллаб-қувватланди. Шавкат Мирзиёев президентликка келиши билан икки томонлама ҳамкорликнинг барча соҳаларида алоқалар жадал ривожлана бошлади. Буни қуролланмаган кўз билан ҳам кўриш мумкин.\nҲамкорликнинг бундай жадаллашуви давлатимиз раҳбарининг динамик бошқарув услубини ва Ўзбекистондаги ислоҳотларнинг юқори суръатини акс эттиради. Мамлакатимизда иқтисодий ўсишнинг жадаллашиши ташқи ҳамкорлар билан максимал даражада ҳамкорлик қилишни талаб қилади. Ва Россия улар орасида етакчи ўринни эгаллайди.\nСўнгги икки йил ичида, айниқса, президент Мирзиёевнинг Россия раҳбарияти билан музокаралари давомида эришилган натижаларни ҳисобга олган ҳолда, мен ушбу ҳамкорлик даврини илгари ишлаб чиқилган ва ҳозирда фаол ривожланиб бораётган икки томонлама норматив-ҳуқуқий асоснинг амалий ижросига ўтиш деб таърифлаган бўлардим.\n- Россия бош вазири Дмитрий Медведев Ўзбекистонга қилган охирги ташрифи чоғида Россия телеканалига берган интервьюсида мамлакатлар ўртасидаги муносабатларда совуқчилик даври ҳам бўлганлигини айтди.\n- Албатта, турли даврлар бўлган, баъзида бизни қониқтирмаган ҳолатлар ҳам кузатилган. Шуни англаш лозимки, бу халқаро муносабатлардаги оддий жараён ҳисобланади, чунки мамлакатлар ташқи сиёсати асосида миллий манфаатлар ётади. Улар қаердадир кесишади, қаердадир мос келади, яна қаердадир ажралади. Шунга қарамай, икки томонлама кун тартибимизда муносабатлардаги ўзаро ҳурмат ҳар доим ҳал қилувчи аҳамиятга эга бўлган. Биз доимо Россия манфаатларини эътироф этдик ва ҳисобга олдик, унинг ўзимиз аъзо бўлган халқаро ташкилотлар доирасидаги ташаббусларини қўллаб-қувватладик ва Россия томонидан ҳам худди шундай ёрдам олдик.\nҲозирда хорижий экспертлар янги очиқ Ўзбекистон ҳақида кўп гапиришмоқда ва ёзишмоқда. Бу очиқлик чегаралар ва иқтисодий жиҳатларгагина тааллуқли эмас. Агарда ташқи сиёсат ҳақида гапирадиган бўлсак, демак, гап ҳамма билан очиқ мулоқот қилиш ҳақида бормоқда. Бу муносабатларни барча ҳамкорлар билан бир хил интенсив равишда ривожлантирамиз. Шу билан бирга, баъзилар билан ҳамкорлигимизда бошқаларга зарар етказмаслигимиз керак. Бу жуда муҳим ҳисобланади.\n- Дарвоқе, Ўзбекистон МДҲдаги иштирокини сезиларли даражада кенгайтирди.\n– Бу жуда яхши мисол. Ўзбекистон қатор халқаро ва минтақавий ташкилотларнинг аъзоси. Улар умумий мақсад ва муаммоларга эга бўлган мамлакатлар учун манфаатларни кўп томонлама шаклда мувофиқлаштириш, умумий ёндашув ва қоидаларни ишлаб чиқиш учун майдон тақдим этади.\nЎтган йилларда Ўзбекистон ўз манфаатларини илгари суриш учун ташкилотлар салоҳиятидан етарлича фойдаланмаганини тан олиш керак. Масалан, сиз айтган МДҲ, ушбу ташкилот постсовет маконидаги мамлакатларнинг деярли барча соҳаларда, хавфсизлик бўладими ёки метрология масалалари бўладими, муносабатлар ўрнатиш учун кенг миқёсли норматив-ҳуқуқий базага эга. МДҲга ташқи сиёсатимизнинг устувор йўналиши бўлган Марказий Осиё минтақасидаги барча мамлакатлар киради, Россия - бизнинг энг йирик инвестор ва савдо ҳамкоримиз.\nШу боис МДҲнинг энг йирик давлатларидан бири бўлган Ўзбекистоннинг ташкилот ишидаги фаоллашуви жуда талаб қилинадиган қадамдир. Фақатгина жорий йилда Ўзбекистон ташкилот доирасида еттита тармоқ учрашувлари ўтказиш учун ўз майдонини тақдим этди. Менимча, турли-туман ҳаракатлар дастурини таклиф қилган Ўзбекистон МДҲга янги энергетика олиб кирди. Ушбу турткидан фойдаланиб, Ҳамдўстликни анча самарали ва жозибали платформага айлантириш мумкин.\n- Ўзбекистоннинг Россия билан муносабатлари МДҲ доирасидаги ҳамкорлик интенсивлиги билан мос келади дейиш мумкинми?\n- Ҳам "ҳа", ҳам "йўқ" дейиш мумкин. Бу икки жараённинг бир-бирига тўғридан-тўғри таъсир даражасини аниқлаш жуда қийин. Менимча, МДҲ Ўзбекистон билан Россия ўртасидаги муносабатлар ва умуман Ҳамдўстликнинг барча аъзолари ўртасида умумий фалсафани яратади. МДҲ бу Ўзбекистоннинг Россия ва бошқа собиқ республикалар билан икки томонлама муносабатлари ўрнатила бошланган нуқтадир. У давлат, ҳукумат, вазирлик ва идоралар, жумладан, ихтисослаштирилган бўлимлар раҳбарлари учрашадиган жой. Айтганча, МДҲ доирасидаги ушбу учрашувлардан тез-тез фойдаланиб, икки томонлама музокаралар олиб борилмоқда ва ҳамкорлик бўйича қўшма ҳужжатлар имзоланмоқда.\nБундан ташқари, барча икки томонлама муносабатлар янада кенгроқ ҳамкорликни талаб қилади, МДҲ майдони эса постсовет ҳудудида биринчилардан бўлиб тузилган. У икки томонлама саъй-ҳаракатларни самарали равишда тўлдириш имконини беради. Нима бўлганда ҳам Ўзбекистоннинг МДҲда фаоллашуви Россия ва ташкилотнинг бошқа аъзо давлатлари билан ҳамкорликка ижобий ҳисса қўшмоқда.\n- Илгарилари Ўзбекистон гўёки икки томонлама муносабатларни маъқул кўриши ҳақида тез-тез айтиларди. Ҳозирда мамлакат бундай сиёсатдан узоқлашмоқдами?\n- Бунга бошидан - 1990-йиллардан бошлаб қараш керак. Мустақилликнинг дастлабки йилларида барча мамлакатлар нафақат икки томонлама муносабатларга эътибор қаратганди, балки кўп томонлама ҳамкорлик учун турли форматлар ва минтақавий ташкилотлар яратишга уринишганди. Бу иқтисодий эҳтиёжлар, бунга қадар мавжуд бўлган алоқаларни сақлаб қолиш билан боғлиқ эди. Шунингдек, ўша пайтда МДҲда мавжуд бўлган хавфсизлик муаммолари билан ҳам боғлиқ эди. Шу боис, икки томонлама муносабатларнинг ривожланиши ҳар доим устувор аҳамиятга эга бўлган деб бўлмайди. Хорижий давлатлар билан бевосита алоқалар қатор муайян масалаларни ҳал қилиш учун олдинга чиқа бошлади.\nМасалан, биз Марказий Осиёдаги барча мамлакатлар ҳамда Афғонистон билан чегарадош ягона давлатмиз. Шунинг учун кўп томонлама форматларга қўшимча равишда, Марказий Осиёнинг ҳар бир давлати билан чегараларни делимитация ва демаркация қилиш, сув ресурсларини бошқариш ва электр оқими, товарлар ва одамлар ҳаракатини тартибга солиш билан боғлиқ масалалар мажмуини ҳал қилишга тўғри келди. Кўп томонлама форматда батафсил муҳокама қилиб бўлмайдиган ва самарали ечилиши мумкин бўлмаган кенг миқёсли кун тартиби бор эди ва бор.\nҲозирги вақтда музокаралар янада самарали давом этаётган бўлса-да, бу масалалар охиригача ҳал бўлмаган.\nИкки томонлама муносабатларни ривожлантиришга илгаригидек катта эътибор берилмоқда. Ҳозирги ташқи сиёсатимизнинг ўзига хос хусусияти Ўзбекистоннинг бутун минтақада ва бутун дунёдаги роли ва ўрнини кенгроқ кўриб чиқишдан иборат бўлмоқда. Икки томонлама ва кўп томонлама форматларда ҳам халқаро ҳамкорликдан амалий натижаларга эришишга қаратилган эътибор кучайди.\nЎзбекистон ўз ривожланишининг ташаббускор ташқи сиёсатни талаб қилувчи янги босқичига қадам қўйди деб айтиш мумкин. Нафақат Ўзбекистон. Қўшниларимиз ва МДҲнинг бошқа давлатлари ҳам худди шу даврга кириб келишди. Агар дастлаб улар асосан суверен, мустақил давлат қуришга эътибор қаратишган бўлса, эндиликда мамлакатларимиз самарали ривожланишга ёрдам берадиган етук, узоқ муддатли ва ўзаро манфаатли муносабатлар қуриш босқичи бошланди.\n- Марказий Осиёга, Шавкат Мирзиёевнинг юқори даражадаги норасмий учрашувлар ўтказиш ташаббусига қайтсак, сиз бу ғояни қандай баҳолайсиз? У минтақани янги даражага олиб чиқа олади. Интеграция ҳақида гапириш мумкинми ёки учрашувлар шунчаки маслаҳатлашувлар бўлиб қолаверадими?\n– Аввало, номидан ҳам маълумки, бу маслаҳатлашув майдони. Бу ерда ҳеч қандай иттифоқ ёки институционал интеграция ҳақида гап йўқ. Нима учун ушбу формат танланган? Бу ерда жуда чуқур ўйлашни талаб қиладиган масалалар бор. Марказий Осиёдаги барча мамлакатлар минтақа ривожланишнинг янги босқичига қадам қўйганлигидан, яхлит характерга эга бўлганлигидан келиб чиқмоқда. Мамлакатларимиз жаҳон миқёсида биргаликда эътироф этилмоқда. Буни ҳамкорлик форматлари мавжудлиги билан ҳам баҳолаш мумкин. Масалан, АҚШ ташаббуси билан ташкил этилган C5 + 1. Шунга ўхшаш формат Япония, Корея билан ҳам мавжуд. Кўплаб ҳамкорлар минтақа билан худди яхлит макон каби ҳамкорлик қилишга қизиқмоқда. Аммо бу бундай ҳамкорлик учун биз қандайдир иттифоқ яратишимиз ва шу асосда алоқалар ўрнатишимиз кераклигини англатмайди. Шунинг учун учрашувларнинг маслаҳат механизмидан фойдаланиш ғояси нафақат оқилона, балки ҳозирги вақт учун энг муваффақиятлиси бўлади.\nМарказий Осиёда жуда улкан салоҳият мавжуд ва у сўнгги икки йил давомида амалга оширилган умумий саъй-ҳаракатлар туфайли очилмоқда. Ўзбекистон ва қўшни давлатлар ўртасида товар айирбошлашнинг ўсиш суръатлари, фуқароларнинг ўзаро ташрифлари ўсиши қандай бўлганини барчамиз кузатдик. Баъзи баҳолашларга кўра, ҳар куни 100 мингдан зиёд киши қўшни давлатлардан Ўзбекистон чегарасини кесиб ўтади.\nКўпинча, биз бир-биримизни тўлиқ такрорлайдиган ўхшаш иқтисодларга эга эканлигимиз тўғрисидаги гапларни эшитиб қоламиз. Аслида, бизнинг савдомиз кўп жиҳатдан бир-бирини тўлдиради ва ўзаро эҳтиёжларни тезда тўлдиришга имкон беради. Бу салоҳият аллақачон ҳаракатга келган, лекин бу чегара эмас. Ички минтақавий савдо даражаси ривожланган интеграциялашган бирлашмалар даражасига етиб бормади. Европа Иттифоқида бу кўрсаткич 60 фоиздан ошади. Бизда эса турли баҳоларга кўра бу 10% дан камроқ. Асосий савдо шерикларимиз ҳозирча минтақа ташқарисида.\n- Бизни Евроиттифоқ бозори билан таққослаш тўғрими?\n- Ҳа, вазият бошқача. Аммо бу қўшни давлатлар ўзаро қандай муносабатда бўлиши ва қандай даражадаги товар алмашуви меъёрий эканлигини кўрсатади. Айни пайтда, бошқа минтақаларда ички минтақавий савдо кўрсаткичлари Марказий Осиёдагидаги нисбатан анча юқори. АСEАНда бу кўрсаткич умумий савдо ҳажмининг тахминан 50% ини ташкил этади.\nУмуман олганда, ҳар қандай тажриба аввало яқин бозорларга эътибор қаратиш, сўнгра яна давом этиш кераклигини кўрсатади. Биз буни ҳозирда параллел равишда қилмоқдамиз - узоқ ва яқин бозорларга қарамоқдамиз. Минтақа ҳозирда дунёдаги энг қудратли ва тез ривожланаётган икки бозор - Хитой ва Жанубий Осиё яқинида жойлашган. Шу боис, Марказий Осиё давлатлари ўртасидаги иқтисодий ҳамкорлик ва давлат раҳбарларининг маслаҳатлашув форматида муваффақиятли кўриб чиқилаётган муаммоли масалаларни тезда ҳал қилиш биргаликда ривожланиш учун жуда кучли иқтисодий туртки бериши мумкин.\nДавлат раҳбарларининг маслаҳат учрашувлари шакли ҳақидаги саволингизга қайтар эканман, уларнинг асосий мақсади минтақанинг икки асосий талаби - барқарорлик ва барқарор ривожланишга таянган ҳолда узоқ муддатли минтақавий ҳамкорликка концептуал равишда чиқиш деб жавоб бераман. Шу билан бирга, учрашувларнинг маслаҳатлашув шакли декларатив майдон деб ўйлаш нотўғри. Давлат раҳбарларининг мулоқотлари натижалари бўйича уларнинг ташкилий-техник келишувлари ишлаб чиқилмоқда.\n- Россия Федерацияси билан муносабатларга қайтсак, яқинда бош вазирлар даражасидаги комиссиянинг биринчи йиғилиши бўлиб ўтди. Ўзбекистон Россия билан бош вазирлар даражасидаги комиссия мавжуд бўлган учинчи давлат бўлди (Франция ва Хитойдан кейин). Бу комиссия ўзи нима ва томонлар нима учун бундай форматга ўтишга қарор қилди?\n- Аввало, бу мамлакатларимизнинг узоқ муддатли, изчил муносабатлар ўрнатиш ва ҳамкорликни тез ва самарали ривожлантириш ниятлари жиддийлигидан далолат беради. Айтиб ўтганингиздек, Россия ҳар қандай давлат билан ҳам битимларнинг амалга ошиш жараёнини бош вазирнинг шахсан ўзи назорат қиладиган даражада муносабат ўрнатмаган. Албатта, бу турли муаммоли масалаларни, ҳамкорликка нисбатан тўсиқларни тез ва осон бартараф этиш имконини беради.\nНима учун Ўзбекистон ва Россияда бундай истак бор? Россиялик мутахассислар бу саволга Ўзбекистон МДҲнинг иккинчи иқтисодиётига айланиши мумкинлигини тахмин қилиб жавоб беришган. Албатта, бундай баҳолашни турлича шарҳлаш мумкин, аммо агар биз соф саноат кўрсаткичини олсак, маҳсулот ишлаб чиқариш ҳажмига эътибор қаратсак, ҳақиқатан ҳам Ўзбекистон яқин орада бу жойни эгаллаши мумкин. Бизнинг динамик иқтисодий ўсишимиз турли иштирокчиларни жалб қилади. Кўпгина хорижий инвесторлар бу ерда очилаётган имкониятларга эътибор қаратишади.\nРоссия бу вазиятни истиқболли деб жуда тўғри баҳолаяпти ва иқтисодиётимизга инвестициялар киритишга катта эътибор қаратяпти деб ҳисоблайман. Маълум вақтдан сўнг, у биз кўзлаган натижаларни беради. Хусусан, товар алмашишни 10 миллиард долларга етказиш айтилган. Менимча, бунга эришса бўлади.\n- Рақамлардан сўз очдингиз. Нима учун товар алмашиш бўйича статистика доим фарқ қилади? Нега ўзбек томонида у Россия томонига қараганда тезроқ ўсади?\n– Аслида, бу савол кўп берилади. Бу ҳолат кенг тарқалган. Бунинг асосий сабаби ҳисоблаш услублари ўртасидаги фарқдир. Ҳисоб-китоб божхона органлари томонидан ўз чегараларида амалга оширилади ва улар кўрсаткичларни синхрон ҳисоблай олмасликларини эътиборга олиш керак. Ҳамманинг ўз статистикаси бор. Бундан ташқари, бизда тўғридан-тўғри чегара йўқ. Маҳсулотларимиз Россия бозорига учинчи мамлакатлар ҳудуди орқали киради. Маълум даражада бу ҳам тафовутга таъсир қилади. Энг асосийси, фарқ жуда катта эмас. Баъзи давлатларда рақамларда анча катта фарқ бўлади ва у ҳолда аниқ эътибор қаратиш қийин бўлади. навигатсия қилиш жуда қийин. Бизнинг ҳолатимизда товар алмашишда сезиларли ўсиш кузатилмоқда. Агар ҳисоб-китобни янада кенгроқ кўриб чиқсак, икки томонлама савдо миқдори расмий манбалар томонидан айтилганига нисбатан анча баланд деб тахмин қилиш мумкин.\n- Россия Афғонистондан хорижий қўшинлар бутунлай олиб чиқиб кетилиши тарафдори. Бу ҳақда яқинда Россия ташқи ишлар вазири Сергей Лавров маълум қилди. Бу позицияни қандай баҳолайсиз? Қўшни мамлакатдаги вазият нуқтаи назаридан бу оқилона қадамми?\n- Россиянинг Афғонистондаги биринчи ўриндаги манфаати менинг назаримда, хавфсизликни таъминлаш. Барчамиз биринчи навбатда бу мамлакатда тинчлик ўрнатилишидан манфаатдормиз. Бугунги кунда фаол олиб борилаётган музокаралар жараёни диққат марказимизда турибди. АҚШнинг Афғонистон бўйича махсус вакили Залмай Халилзод ҳозирда барча манфаатдор томонлар билан маслаҳатлашувларнинг навбатдаги босқичини ўтказмоқда. Бунгача у апрел ойида шунга ўхшаш марафон ўтказганди. Россиянинг ҳам бу йўналишдаги саъй-ҳаракатларини қайд этиш жоиз. Сўнгги ойларда Афғонистон муаммоси бўйича Россия, АҚШ ва Хитой вакиллари ўртасида бир нечта самарали маслаҳатлашувлар ўтказилди. Бундай қадамлар ёндашувларни тартибга солиш ва тинчлик музокараларини ривожлантиришга ёрдам беради.\nЎз навбатида, Ўзбекистон афғонаро мулоқот ўтказиш учун майдон таклиф қилди. Биз бу музокаралар амалга ошиши ва муваффақиятли бўлиши учун барча саъй-ҳаракатларни амалга оширишга тайёрмиз. Уларнинг натижалари Афғонистонда кимлар қолишини, қандай сиёсий конфигурация бўлишини аниқлаб бериши керак.\nБиз қўшнилар ва афғон халқининг бошқа дўстлари бир асосий нарсани ёдда тутишимиз керак: ҳар қандай ҳолатда ҳам бу мамлакат ҳозирча ташқи ёрдам ва қўллаб-қувватловга муҳтож. Халқаро ҳамжамиятнинг иштироки, ижтимоий-иқтисодий тикланишга кўмаклашиш кўп йиллар давом этиши керак бўлган улкан, комплекс чорадир.\nЎзбекистон бу йўналишда Афғонистонни минтақамиз иқтисодий тизимига жалб қилиш орқали, Термиздаги салоҳиятимиздан фойдаланиб турли ижтимоий ва иқтисодий лойиҳаларни амалга ошириш имкониятини берган ҳолда сезиларли саъй-ҳаракатларни амалга оширмоқда. Бундан ташқари, биз Афғонистонда савдони ривожлантиришга ҳисса қўшадиган турли йўлларни қуришда иштирок этишга тайёрмиз.\n- Бу мамлакатда тинчликка эришиш эҳтимолини қандай баҳолайсиз?\n- Музокаралар доимо муросага эришиш йўлидаги ҳаракатлардир, аммо афғон муаммоси шунчаки кўп қиррали эмас. У тинчлик ўрнатилишига тўсқинлик қилаётган қарама-қаршиликлар ва турли жиҳатлар йиғиндисидир. Бу вазиятда Афғонистонни, хусусан, сиёсий соҳада тартибга солиш бўйича ҳар қандай музокараларда зарур бўладиган кўплаб турли хил омиллар мавжуд.\nШунга қарамасдан, Афғонистонда тинчликка эришса бўлади. Бунинг учун мамлакат ичида ҳам, атрофида ҳам барча иштирокчи томонларнинг манфаатларига жавоб берадиган мувозанатли тизимни яратиш керак. Шундай мувозанатга эришилганида зиддият даражаси пасая бошлайди ва барқарор сиёсий тизимга ўтиш билан нисбатан барқарорлашувга эришиш мумкин бўлади.\n- Бу бўлиши мумкинми?\n- Мумкин, лекин бу бир неча тадбирларни амалга ошириб, қисқа вақт ичида натижага эришадиган ҳолат эмас. Мураккаб, тинимсиз меҳнат ва энг асосийси, Афғонистон муаммосига алоқадор барча кучларнинг самимий иштироки талаб қилинади.\nЎзбекистон овози эшитилиши ва унинг позицияси ҳисобга олиниши керак – Элдор Арипов\nСМТИ директори Элдор Ариповнинг фикрича, Ўзбекистоннинг овози Осиёда ҳамкорлик ва ишонч чоралари бўйича кенгаш саммитида инобатга олиниши жуда муҳимдир.


hidoyat.uz – “Мовароуннаҳр” нашриётининг сайти - ЛОНДОНДАГИ КУТУБХОНА\n2016 йил 17 феврал\nЛондон шаҳридаги Британия кутубхонаси Бирлашган Қиролликнинг фахри бўлиб, дунёдаги энг қадимий зиё масканларидан ҳисобланади. 1753 йили бу машҳур кутубхонага тамал тоши қўйилган.\nҲозир кутубхонада бир юз эллик миллион нусхадан ортиқ қадимий китоб, харита, газета, журнал, қўлёзма, тарихий ҳужжатлар сақланади. Кутубхона дунёнинг турли бурчакларидан келтирилган китобларни мунтазам харид қилади ва ҳар йили унинг хазинаси уч миллионга кўпайиб боради.\nБу ерда қадимий халқлар тарихи ва маданияти билан боғлиқ икки минг йиллик тарихга эга асарлар бор.\nКутубхонада ҳозир адабиётлар тўпламларини архивлаштириш, нусха олиш ва интернетга киритиш лойиҳаси устида иш олиб борилмоқда. XVIII-XIX асрга тегишли қирқ минг дона китобнинг электрон нусхалари тайёр бўлган. Улар ичида романлар, диний ва тарихий ҳужжатлар ҳам мавжуд.\nКутубхона илгари Британия музейининг ичида жойлашган эди. 1998 йилда Сент-Панкраси мавзеидаги янги бинога кўчирилди. Бинонинг майдони бир юз ўн икки минг квадрат метр. Ер ости қаватлари йигирма тўрт ярим метрни ташкил қилади. Ўн тўрт қаватли бинонинг беш қавати ер остида жойлашган.\nАзизхон ҲАКИМОВ тайёрлади.\n748 марта ўқилган.